Sprilur-ek Akitaniara esportatu du bere enpresa-guneen kudeaketa eredua - SPRI\n– Industria eta Energiako sailburuorde Juan Ignacio García de Motiloak eta Kanpo Harremanetako zuzendari Leyre Madariagak, euskal udalerri batzuetako agintariekin batera, Akitania eta Euskadiko hirigune zehatzetan aplikatu daitezkeen zenbait proiektu pilotu aurkeztu dituzte.\n– Leyre Madariagak esan duenez, Eusko Jaurlaritzak lehentasuna emango die Akitania eta Euroeskualdearekiko harremanei, bi lurraldeen arteko enpresa eta ekonomi arloko lokarriak sendotzeko zutabeetako bat bezala.\n– Bordeleko Hiri Komunitateko (CUB) 11 hautetsi eta teknikarik eta Sprilur-eko zenbait ordezkarik Gipuzkoako hiri-guneen ondoko enpresa-guneak bisitatu zituzten atzo.\nGaur, ostirala, Akitaniako eta, zehazkiago esanda, Bordeleko Hiri Komunitateko (CUB) 11 hautetsi eta teknikariz osatutako talde batek hurbiletik aztertu du Eusko Jaurlaritzak Sprilur-en (SPRI Taldean integratua dagoena eta Eusko Jaurlaritzaren Ekonomi Garapen eta Lehiakortasun Sailari atxikirik dagoena) bitartez kudeatzen duen enpresa-guneen eredua. Jardunaldi honekin buru ematen zaio erakunde biek gai honi buruz egin duten lankidetza proiektu bati: “Mugaz gaindiko garapen ikuspegiak aglomerazio gune berrietan: praktika onen trukaketa, kasuen azterketa eta konponbide operatibo bateratuak”.\nEusko Jaurlaritzako Industria eta Energiako sailburuorde Juan Ignacio García de Motiloak eta Kanpo Harremanetako zuzendari Leyre Madariagak, EAEko herri batzuetako agintari zenbaitekin batera parte hartu dute interes handiko hiru gai hauei buruzko batera-jartze eta eztabaida lanetan: industria sustatzeko politikak, erabilera mistoak: erronka berriak tokiko lurralde antolamendurako eta araudi sektorialen eragina lurzoru industrialaren garapenean. Bere hasierako hitzaldian, “lurralde antolamendua eta bere garapen ekonomikoari laguntzeko instituzioen lankidetza” azpimarratu du Motiloak. Bestalde, jardunaldiari amaiera eman dion hitzaldian, Madariagak hauxe esan du: “Oraingo Eusko Jaurlaritzak lehentasuna emango dio Akitaniarekiko harremanari, sinetsirik baitago bi lurraldeen arteko ekonomi- eta enpresa-harremanak sendotzea izan behar dela Euroeskualdearen zutabeetako bat”.\nUdalek eta toki erakundeek hirigintza antolamenduko araudi guztietan duten garrantzia eta eragina erabakigarria da lurralde baten garapen eta oreka ekonomiko-industriala lortzeko. Gai horietaz eta beren jarduera-esparruetan aplikatutako araudi eta esperientziez gogoeta batzuk egiteko, jardunaldian partaide izan dira Ibon Areso Bilboko Udaleko alkateorde eta Hirigintzako delegatua, eta Jose A. Santano Irungo alkatea, azken honek Irunen martxan jarritako Industrialdeak programaren esperientzia azaldu duelarik.\nAtzo Gipuzkoako enpresa-gune interesgarrienak bisitatu ondoren, proiektu praktiko bi aurkeztu ziren, Bordeleko Hiri Komunitateak (CUB) eta Sprilur-ek garatu dituztenak lurralde bakoitzeko enpresa-guneak kudeatzeko aplikazio-eredu pilotu gisa.\nBi lurraldeetan erabiltzen diren lurralde antolamenduko eta enpresa sustapeneko gobernamendu ezberdinak ezagutzeko eta konparatzeko, bi proiektu hauek aukeratu dira: Hernaniko Estubegi poligonoa, non Frantziako hirigintza araudian oinarritutako eredu bat garatu den, eta Merignac-eko Beaudesert poligonoa, non gure lurraldearekin erabili ohi den araudia aplikatzen den.\nSprilur eta Bordeleko Hiri Komunitatearen (CUB) arteko lankidetza proiektu honen helburua da hiriguneen ondoko enpresa-guneen antolamendu esperientziak trukatzea, bide horretatik, kolektibo eta taldeak errazago hurbil daitezen industria- eta enpresa-guneetara eta, modu horretan, sinergiak eta interes sozioekonomiko komunak susta daitezen.\nHauek izan dira aplikazio bateratuko proiektu hau martxan jartzeko bi aldeei interesgarrienak gertatu zaizkien gaiak: lurra erosteko formulak, industrialdeen sustapena eta garapena enpresa- eta ekonomi-sustapenerako tresna gisa, eta lurrari erabilera mistoa emateko moduak, azken gai hau etekin onena ateratzeko, Akitanian bezala, Euskadin ere hain eskasa den lurzorua bezalako ondasun bati.


Buenos Airesen eta Concordian tailerrak eman ondoren Corpus Christira iritsiko da bihar Patxi Perez — dantzan.eus\nHemen zaude: Hasiera › Hemeroteka › Buenos Airesen eta Concordian tailerrak eman ondoren Corpus Christira iritsiko da bihar Patxi Perez\nBuenos Airesen eta Concordian tailerrak eman ondoren Corpus Christira iritsiko da bihar Patxi Perez\nGeldialdi askotako bira egiten ari da egun hauetan Patxi Perez euskal dantza irakaslea Argentinan zehar. Ibilaldiak Buenos Aireseko Eusko Kultur Etxean hasi eta Concordiako Ibaiko Izarra Euskal Etxean jarraitu du; bietan bi eguneko tailerrak eskaini zizkien erakundeetako kide eta dantzariei. Programarekin jarraituz, Misiones probintziako Corpus Christi herrira iritsiko da bihar eta han, herriko lagunak ez ezik, Posadaseko dantzariak ere bilduko zaizkio.\nIaz emandako hitza betetzen eta EKE-Euskal Kultur Erakundeak emandako laguntzari esker, aurten ere Argentinako hainbat euskal etxe bisitatuko ditu Patxi Perez dantzari eta txistulari lapurtarrak. Bidaia joan den astean hasi zuen eta azarora arte luzatuko da, mila kilometro eta hamaika tailer egin ondoren. Asteburu honetan, Corpus Christiko Euskal Etxeak jasoko du dantzariaren bisita. Bertan Posadasko dantzariek –agian Chacokoek ere– bat egingo dute Corpus eta San Ignacioko lagunekin tailerretan parte hartzeko. Iazko ibilaldian ez bezala, gainera, azaroaren 3an ‘Patxi eta konpainia’ taldea osatzen duten Mikel Perez, Pat Teteuide, Jimmy Arrabit eta Pampy Gerard musikariak ere argentinaratu eta hortik aurrera talde osoa mugituko da euskal etxez etxe eskolak eskaintzen, tartean baita Necocheako Euskal Aste Nazionalean ere. Behin Euskal Astea bukatuta, Perez Euskal Herrira bueltatuko da eta musikariek hartuko diote lekukoa. Azaroaren 20ra arte eurak arduratuko dira biraz.\nHona, biraren programa osoa, data gutxi batzuk baieztatzeke:\nPatxi Perezek emango dituen tailerrak:\nUrriaren 21, 22 eta 23an, Corpus Christiko Eusko Etxean\nUrriaren 29 eta 30ean, Cordoban-Mendozan (baieztatzeke)\nPatxi eta konpainia:\nAzaroaren 3an, Buenos Aireseko Jorge Donn 2 zenbakidun Dantza Eskolan\nAzaroaren 5ean, Buenos Airesko La Usina del Arte Kultur Gunean (baieztatzeke)\nAzaroaren 7an, Llavallolgo Euskal Echea Eskolan\nAzaroaren 8 eta 9an, Tres Arroyosko Hiru Erreka Euskal Etxean\nAzaroaren 11, 12 eta 13an, Necocheako Euzko Etxean, Euskal Astea Nazionalaren baitan\nPatxi eta konpainia taldeko musikariak:\nAzaroaren 14 edo 18an, Barilochen\nAzaroaren 19 eta 20an, Comodoro Rivadaviako Euskal Echea elkartean (baieztatzeke). Bisita hau Aitor Alavarekin egingo lukete\nPatxi Buenos Aires eta Concordian\nPatxi Perezen 2016ko bira Argentinako hiriburuan hasi zen joan den asteburuan, Eusko Kultur Etxean emandako tailerrarekin. 30 bat lagunek hartu zuten parte komunitateari begirako ekintzan eta balantzea erabat ona izan da. Aitor Alava Ekin Dantzari Talde anfitrioiaren zuzendariak EuskalKultura.com-i azaldu dionez, “tailerra aukera bikaina izan da euskal kulturan eta batez ere euskal folklorean sakontzeko. Horrez gain, eta Patxiren esanetan, oso baliagarria izan da Ekin Dantzari Taldeak daukan maila ona baieztatu eta areagotzeko”.\nHonako dantza hauek irakatsi eta dantzatu ziren tailerrean: Muxikoa, Larraburu, Hegi eta Azkaindarrak jauziak; Bralia kontrapas, Axuri beltza, Arizkungo gaita, Garaziko kontradantzak, Fandango eta Arin arin; eta Dantza pikoen artean, Rondo eta Reel izenekoak.\nTailerra bukatu eta gero, Ekin Dantzari Taldeko sukaldariek mota askotako pintxoak prestatu zituzten bisitaria eta parte hartzaileak gonbidatzeko. Afalostea berandu arte luzatu zen hainbat euskal zein argentinar dantza artean.\nUrriaren 17tik 19ra Patxi Perez Entre Rios probintziako Concordia hirian izan zen, bertako Ibaiko Izarra Euskal Etxeak gonbidatuta. Astelehenean eta asteartean tailer bat eskaini zien erakundeko Gazte Lurra dantza taldeko kideei eta lehenengo eguneko lana bukatutakoan afaria partekatu zuen euskal etxeko lagunekin.\nPatxi Perezek Buenos Airesko Eusko Kultur Etxean hasi du 2016ko bira, urriaren 14 eta 15ean


SABELO DE BOUZAMO\nGauza asko konta nitzake Sabelo de Bouzamo-ri buruz, baina momentuz, soilik, azeri bati txistu egiten erakutsi ziola esango dizuet. Parrokoa Mondoñedora gogo-jardunetara jaitsi zen batean, Sabelok etxeko azeriarekin lagun egin zion. Apaizari «dos Negrillos» esaten zioten bide batera jotzen zuen balkoidun gela bat eman zioten, hartan zeuden arbolengatik naski, eta Sabelo haien ondoan eserita geratu zen ilundu arte, eta iruditu zitzaionean bere artzaina jada gelan zegoela, azeriarekin batera duo bat bota zuen txistuka. Jende franko bildu zen, Daniel jaunaren labera ogitartekoak egitera zihoazen andreak gehienak, Santo Cristobo bezpera baitzen, eta apaiz batzuk atera ziren balkoietara, eta egundoko txaloak jo zizkieten.\nSabelok igarabak ehizatzen ibiltzen zen Min-on, eta larrua saltzeaz gain, animaliaren bizkarreko koipea saltzen zien erreumadunei. Salamancan egin zuen soldadutza, eta han neskalagun bat izan zuen, María del Almidón izenekoa, goren mailako lisaketa egiten zuelako, eta toreroen atorrak eta apaizen erroketeak kiribiltzen zituelako. Dirdira eta kiribilak nonahi ateratzen zituen. Sabelo Bouzamora bueltatu zen, Mariarekin ezkontzearren Salamancara itzultzeko asmoz, baina Marlak idatzi zion kontatuz entregak egitera zihoan goiz euritsu batean, hango abokatu batek goardasolarekin zartako bat eman eta, ondorioz, ezkerreko begia galdua zuela.\n— Ni, don Alvaro, berdin ezkonduko nintzen Maríarekin, baina «Secretario de los Amantes»en ez nuen topatu begi bat galdutako kanpoko neska bati idatzi behar zitzaion eskutitza.\nSabelok kontatzen zidan nota horrenbeste luma-tinta xurgatu zuen orri zuri baten aurrean, Maríari erantzuteko zirriborro baten ahaleginetan, non urtebete ibili baitzen urdaileko minez. Eta bizitza osoan geratu zen mutilzahar, ehiztari, Mirandako Lurraldeko bideetan alderrai. Edozein bidetan, urteko edozein sasoitan, txistuka agertu ohi zen Sabelo, Nerón zaunkaria atzetik zuela. Zorro tiki bat eramaten zuen beti, ogi eta urdaiarekin, eta zahato betea, eta lagunak frantsesez agurtzen zituen.\n— Bon jour! —arratsaldea izanda ere.\nBatzuetan logalea galtzen zuen, eta orduan Fozeraino joaten zen itsasoaren kulunkarekin sendatzera.\n— Eta zer gertatu zen txistu egiten zuen azeriarekin? —galdegin nion egun batean.\n— Mundua hankaz gora! Esaten badizut oiloek jan zutela ez didazu sinetsiko!\nUkabil itxia eraman zuen ahora eta erpuruan musu eman zuen, eta ezin izan nion hitz bat gehiago atera.


Ondarearen gaineko zerga - 2020ko ekitaldia\nForu Ogasunak zure eskura jartzen du ondarearen laguntza-programa, aitorpena zure ordenagailutik egin dezazun.\nDeskarga ezazu laguntza-programa zure ordenagailuan. Artxiboa deskargatu ondoren, pantailan adierazten diren jarrabideei kasu egin behar diezu.\nSistema Eragilea: Windows 7, Windows 8 edo Windows 10\nSoftwarea: Microsoft .NET Framework 4.5\nLinux Sistema Eragilea\nJaitsi honako fitxategi konprimatu hau zure PCra. Behin fitxategia jaitsita, deskonprimatu zeure ekipoan eta sartu terminalean, koka zaitez deskonprimatu duzun direktorioan eta abiarazi komando hau: chmod +x HAPF19.sh\nOndoren, terminal horretatik bertatik, exekutatu HAPF19.sh fitxategia.\nDeskarga ezazu laguntza programa\nSistema Eragilea: Ubuntu 16.04 LTS.\nSoftwarea: Mono Project v5.4.0.201, honako urrats hauei jarraituz.\nInterneteko konexioa eduki behar duzu programa erabiltzeko.\nInstalazioa egiterakoan edo aplikazioak exekutatzerakoan arazorik baduzu, irakur ezazu "Leame" artxiboa edo arazoa konpontzeko sar zaitez Laguntza teknikoaren orrira.\nLaguntza-programa lehen adierazitako eskakizunen arabera probatu da eta ondo dabilela ziurtatu da. Beste eskakizun batzuekin exekutatuz gero, ez da bermatzen ondo ibiliko denik.\nLaguntza-programaren benekotasuna bermatzeko, Arabako Foru Aldundiak bere softwarea IZENPEren ziurtagiri baten bitartez izenpetzen du. Zure sistema eragileak ziurtagiri hori automatikoki baliozkotu dezan eta ez diezazun softwarea egiaztatzeko ohartarazpenik erakutsi, IZENPEren egiaztagirien baliozkotze erroak izan behar dituzu instalaturik.\n2020ko Ondarearen laguntza-programako laguntza teknikoa\nTelefonoa: 945 181 941\nPosta elektronikoa: irpf@araba.eus\n2020ko ekitaldian indarrean dagoen zerga arautegia\nOndarearen gaineko zerga - 2019ko ekitaldia\nDeskarga ezazu laguntza programa zure ordenagailuan. Artxiboa deskargatu ondoren, pantailan adierazten diren jarrabideei kasu egin behar diezu.\nJaitsi honako fitxategi konprimatu hau zure PCra. Behin fitxategia jaitsitakoan, deskonprima ezazu zure ekipoan, eta exekutatu HAPF19.command\nSistema Eragilea: MacOS Sierra (versión 10.12.6).\nSoftwarea: Mono Project v5.4.0.201, fitxategia hemen duzu eskura, honako urrats hauei jarraituz.\nInstalazioa egiterakoan edo aplikazioak exekutatzerakoan arazorik baduzu, irakur ezazu "Leame" artxiboa edo arazoa konpontzeko sar zaitez Laguntza teknikoa orrira.\nLaguntza programa lehen adierazitako eskakizunen arabera probatu da eta ondo dabilela ziurtatu da. Beste eskakizun batzuekin exekutatuz gero, ez da bermatzen ondo ibiliko denik.\nLaguntza programaren benekotasuna bermatzeko, Arabako Foru Aldundiak bere softwarea IZENPEren ziurtagiri baten bitartez izenpetzen du. Zure sistema eragileak ziurtagiri hori automatikoki baliozkotu dezan eta ez diezazun softwarea egiaztatzeko ohartarazpenik erakutsi, IZENPEren egiaztagirien baliozkotze erroak izan behar dituzu instalaturik.\n2019ko ekitaldian indarrean dagoen zerga arautegia\nOndarearen gaineko zerga - 2018ko ekitaldia\nForu Ogasunak zure eskura jartzen du ondarearen gaineko zergaren laguntza programa, aitorpena zure ordenagailutik egin dezazun.\nLaguntza programaren betekizunak\nProgramak ongi funtzionatzeko, Microsoft-en doako bi pakete behar dira. Daitekeena da pakete horiek dagoeneko zeure ekipoan instalatuta edukitzea. Horrela ez bada, programak berak ohartaraziko dizu haien beharraz. Hauetxek dira paketeak:\n1.- Microsotf Access-eko datu basearen motorra. Ez da beharrezkoa produktu hau intalatzea, dagoeneko zure ekipoan Microsoft Office 2007 edo geroagokoa instalatuta badaukazu. Bestela, behera kargatu hemen AccessDatabaseEngine.exe artxiboa eta sakatu Exekutatu haren instalazioari ekiteko.\n2.- Microsoft.NET Framework 3.5 bertsioa. Microsoften web orrian ere aurki dezakezu, edo hemen sakatuta.\nLaguntza programa instalazioa\nDeskarga ezazu instalatuta daukazun Microsoft Office-ren bertsioari dagokion bertsioa zure ordenagailuan. Artxiboa deskargatu ondoren, pantailan adierazten diren jarrabideei kasu egin behar diezu.\nMicrosoft Office 2007 edo 32 biteko Microsoft Office 2010 aukera baldin baduzu, edo Microsoft Access-eko datu basearen motorra eskakizunetako jarraibideen arabera instalatu baldin bada\nDeskarga ezazu Ondareko laguntza programa (32 biteko bertsioa)\n64 biteko Microsoft Office 2010erako bertsioa badaukazu\nDeskarga ezazu Ondareko laguntza programa (64 biteko bertsioa)\nOharra: Instalazioa egiterakoan edo aplikazioak exekutatzerakoan arazorik baduzu, irakur ezazu "Leame" artxiboa edo sar zaitez Laguntza teknikoa orrira.\nLaguntza programaren eskakizunak\n1. Windows 7, Windows 8 edo Windows 10.\n2. Softwarea: 2007 Office System kontrolagailua.\n3. Softwarea: Microsoft .NET Framework 3.5.\n4. Acrobat Reader DC.\n5. Beharrezkoa da Interneteko konexioa laguntza programan eskura dauden aukera hauek baliatzeko:\nAitorpenak Laguntza programatik AFAra zuzenean igortzea.\nAitorpenak Eusko Jaurlaritzaren ordainketa pasabidea erabiliz ordaintzea.\nBerriz inprimatu ordainketa gutuna.\nOharra: Laguntza programa lehen adierazitako eskakizunen arabera probatu da eta ondo dabilela ziurtatu da.\nBeste eskakizun batzuekin exekutatuz gero, ez da bermatzen ondo ibiliko denik.\n2018ko ekitaldian indarrean dagoen zerga arautegia\nOndarearen gaineko zerga - 2017ko ekitaldia\n2017ko ekitaldian indarrean dagoen zerga arautegia\nOndarearen gaineko zerga - 2016ko ekitaldia


Louis Jules Trochu - Wikipedia, entziklopedia askea.\n1870eko irailaren 4a - 1871ko urtarrilaren 22a\n← Napoleon III.a - Louis Adolphe Thiers →\n1870eko irailaren 4a - 1871ko otsailaren 18a\n← Charles Cousin-Montauban - Jules Armand Dufaure (en) →\n1870eko abuztuaren 17a - 1871ko urtarrilaren 22a\nLe Palais, 1815eko martxoaren 12a\nTours, 1896ko urriaren 7a (81 urte)\nLouis Jules Trochu (Le Palais, Belle-Île, 1815eko martxoaren 12a - Tours, 1896ko urriaren 7a) frantziar jenerala izan zen. Frantzia-Prusia Gerraren garaian, Parisko gobernadore izendatu zuten. Frantsesen errenditzeak eta 1870eko irailaren 4an iraultza hasi (Bigarren Inperioaren erorketa, Hirugarren Errepublika deialdia eta Defentsa Nazionaleko Gobernua eratzea) eta honek aukera eman zion Alemaniako gudarosteari hiriburu aldera jotzeko. Iraultza zela eta, presidente bilakatu zen. Paris erori baino lehen Joseph Vinoyri eman zion Parisko gobernua. Paris eta Versailles irailaren 18an eta 19an erori ziren. Ferrièresko elkarrizketak huts egin zuen, eta frantsesek adoretsu aurre egin zieten alemaniarrei Parisen eta inguruko probintzietan.\n1871ko urtarrilaren 28an, Defentsa Nazionaleko Gobernuak armistizioa izenpetu zuen. Parisko herritarrek, ordea, ez zuten onartu, eta errenditu izanak tirabira handiak sortu zituen gobernu ofizialaren (Biltzar Nazionala eta Thiers) eta indar iraultzaileen artean. 1871ko otsailaren 13an Trochuk dimititu eta Thiers presidente bilakatu zen. 1871ko martxoaren 18an gobernu iraultzailea eratu zuten: Parisko Komuna.\nTrochu Biltzar Nazionalean sartu zen baina 1872an politika eta hurrengo urtean armada utzi zituen.\nMultimedia: Louis Jules Trochu\nBNF: 13322351q (data)\nOpen Library: OL1474091A


David Pla Espainiar Estatuaren esku utziko dute | Euskal Herria | KAZETA\nDavid Pla Espainiar Estatuaren esku utziko dute\nFrantziar Estatuko Kasazio Auzitegiak David Plaren defentsak aurkeztutako helegitea errefusatu du abenduaren 18an. Egun berean, Hendaiako Herriko Etxeak aho batez mozio bat bozkatu du bertan bizi den militantearen alde.\nIurre BIDEGAIN|2019/12/19|0 iruzkin Eguneratua:\nDavid Plaren aldeko mozioa bozkatu du Hendaiako Herriko Etxeak. © Bob EDME\nApirilean aske gelditu zen David Pla Espainiar Estatuaren esku utziko dute laster. Parisko Dei Auzitegiak David Plaren kontrako euroagindua onartu ondotik, defentsak aurkeztutako helegitea errefusatu du Kasazio Auzitegiak. Xantiana Cachenaut abokatuak gogorki salatu du erabaki "lotsagarria".\nErabaki honen ondotik, defentsak ezin du deus egin. Erabakia jakin eta, abokatuak azaldu duenez, Frantziar Estatuko prokuradorea harremanetan jarriko da Espainiar Estatukoarekin entrega antolatzeko. Horretarako, egun batzuk beharko dira, hots, ez da segidan eginen. "Ez dakigu noiz iraganen den. Espero dugu urtarrila hasieran izatea", azaldu du abokatuak.\nNahiz eta erabakia jakin duten, oraingoz argumentuak ezezagunak dira. Abokatuaren iritziz, "azalpenak ezin dira judizialak izan, politikoak baizik". Bere irudiko, espainiar justiziari lehentasuna eman diote.\nAbokatuak oroitarazi du sei kasutan, Dei Auzitegi ezberdinek euskal presoen kontrako euroaginduak errefusatu dituztela leporatutako gertakariak frantses lurraldean iraganak izan baitziren. Oroitarazi behar da, Madrilek David Plari 2008an Mimizanen ETAko kide batekin elkartu izana leporatzen diola. Polizia frantsesak, haatik, afera aztertu eta, frogatu zuen egun horretan Parisko kartzela batean zegoela bisita baten kari.\nEspainieratua izan ondotik, epaile baten aitzinetik pasa beharko da David Pla. Horrek erabaki beharko du preso sartu edo askatzen duen.\nBerria jakin den egun berean, Hendaiako Herriko Etxeak aho batez David Plaren aldeko mozio bat bozkatu du. Horren bidez, Kotte Ecenarro eta hautetsi hendaiarrek Kasazio Gorteak harturiko erabakia gaitzetsi dute. Horrez gain, frantziar autoritateari galdegin dio, behar bada espainiar autoritateengana hurbiltzea, beharrezkoa dena egin dezala David Pla ahalik eta azkarren Hendaiara itzultzeko.\nKotte Ecenarro auzapezak mozioaren garrantzia azpimarratu nahi izan du. Salan zegoen David Plak berak hautetsi guztien txalo hunkigarriak jaso ditu.\nJosu Urrutikoetxea esperoan\nDei Auzitegiak Josu Urrutikoetxearen kontrako euroaginduen ebazpena atzo jakinarazi behar bazuen ere, erabakia urtarrilaren 8ra gibelatzea erabaki du. Egun berean, justiziak estradizio eskaerei buruzko iritzia plazaratu beharko du.


Home Herriz herri Bertizarana Legasa\nBiztanleak: 235 (2018)\nAzalera: 10,7 Km2\nBertizaranako udalerria osatzen duten hiru kontzejuetako bat da Legasa. Bi auzo ditu herriak, Santa Leokadia eta Zeberia. Bidasoa ibaiaren ertzean kokatzen den herri txikia da Legasa, bere kaleetan, zonaldeko ezaugarriak dituen herri arkitektura etxeez goza dezakegu. Kale nagusitik pasatzen da Bidasoko Bide Berdearen ibilbidea. Legasak iparraldean Narbarteko kontzejuarekin egiten du muga, ekialdean Oieregiko kontzejua eta Baztanekin, hego-mendebaldean Donamariarekin eta mendebaldean Donezteberekin.\nHerriko bestak: abuztua bukaeran ospatzen dira, 28aren inguruko egunetan, San Agustin eguna baita egun nagusia. Ekitaldi ugariz gozatu daiteke bestetan; herri bazkariak, dantzaldiak, pilota partiduak, kontzertuak, haur jokoak, zikiro-jatea,…\nInauteriak: Otsailean baina zehaztu gabeko datetan ospatzen dira, inauteri garaian.\nSanta Leokadia besta: Irailaren 8aren aurreko asteburuan izaten dira Santa Leokadiako ermitan. Larunbatean, altxaferoa bota eta zopak banatzen dira, igandean aldiz, meza nagusia eta bazkaria egiten dira eta dantzaldiarekin amaitzen dira.\nSanta Leokadia ermita\nXVI. mendean eraikia, Bertizaraneko bista panoramiko ederrak daude bertatik. Lokari parajean kokatuta dago eta bertara erraz iritsi daiteke kotxez Gaztelu edo Legasatik. Oinez ere igo daiteke bertara, Legasatik edo Doneztebetik joan daiteke bertara, seinaleztatutako ibilbideari jarraituta.\nSanta Katalina eliza eta plaza\nSanta Katalina, XIX. mendean eraikitako estilo neoklasikoko eliza da, ate nagusia puntadun arku batek osatzen du. Herrigunearen erdian aurkitzen da eliza eta berak ematen dio izena ondoan duen herriko plaza nagusiari ere. Plazaren inguruan etxe ederrak ikusi daitezte.\nLegasako zubia Bidasoa ibaia gurutzatzen duen hiru arkuko zubi ederra da. Aspaldian herriko sarrera nagusia izan zen, baina gaur egun, kotxeendako itxita dago eta oinez nahiz bizikletaz gurutzatu daiteke.


Kallokaina | Iritzia | Berria\nEstatuaren segurtasuna eta egonkortasuna bermatzeko kallokaina droga sortu du Leo Kall zientzialariak. Hartzaileak egiak bata bestearen atzetik aitortuko ditu, oharkabean gogoan ongi gordeak dituenak barne, zeinahi ere den. Estatuak ale subertsiboak identifikatzeko probestuko du laborategiko aurkikuntza; era berean, norbanakoa bere buruari ezkutatzen zizkion sentimenduez konturatuko da, eta zabaltzen dituenean arlo pribatua publiko bihurtuko du. Zientzia fikzioa da, noski. 1940an idatzi zuen Karin Boye suediarrak Kallokaina distopia, faxismoak ia Europa osoa bereganatua zuenean. Idazle sozialista eta bakezaleak bere buruaz beste egin zuen liburua argitaratu eta urtebetera, naziek Grezia hartu zuten egunean. Egia, bere gordintasunean, ez zegoen fikziotik horren urrun.\nEz dago jakiterik zer-politikarik-zer-substantzia hartzen duen hauteskunde gauean, eta ez dugu jakin nahi, baina —zabal dezagun fikzioa— baten bat hartuko balute, pizgarriak ez luke, gehienetan, kallocainaren batere antzekotasunik izanen. Emaitzak jaso ondorengo adierazpenek frogatzen dute tesia. Batez ere galtzaileen kasuan. Edo ez irabazleenean. Edo «porrota garaipena da» lelozaleei dagokienean. Egiatik oso urrutira eraman ohi dituzte beren zientzia fikziozko azalpenak. Adibidez, pasa den igande gaueko agerpenetan: politikari askoren maskararen gaineko begi goibelak eta ahots indargeak —off ahotsak ematen zuten— ez zetozen bat hitzek adierazten zutenarekin. «Ez dugu horren gaizki egin» eta «gure emaitzak konplot kosmikoaren ondorio dira» zen askoren mezua. Pentsatzekoa da nonbait, barne-barnean, egia gordea izanen dutela, baina kallokainaren faltan ez dira oraindik ohartu.\nSeguruenik norbanako askok ere errealitatea ezkutaturik zion bere buruari, faxismoa —faxismo esplizitua— etxetik urrun zegoela sinetsita; lehen igandera arte. Baliteke honetan Kataluniako hauteskunde gauak kallokaina efektua sortu izana.


Luberri: Linuxen mahaigaineko interfazeen afera\nLinuxen mahaigaineko interfazeen afera\nAzken hilabeteetan Linuxen munduan agertu diren mahaigaineko interfaze berriek eztabaida bizia sortu dute erabiltzaileen artean. Blog honen irakurleen artean ere odola bor-bor jarri zaigu gaia aipatzean. Ez dadila odolik isuri. Inkesta honen bidez ikusiko dugu zein den gogokoena. Marka ezazu zure gogokoena eta ondoren klika Submit botoian.\nBozka egiteko epea gaur hasi eta gaur zortzi -abenduaren 7an- bukatuko da.\nMakilakixki 11/12/1 07:49\n[TrollMode= ON] Zeeeeer?! Ez dela Elementary proiektua zerrendan agertzen? Inkesta honek ez du fidagarritasunik, linuxerako egungo proiekturik berritzaileena baztertzen duelako [TrollMode= OFF]\nAlex 11/12/1 15:56\nSentitzen dut Makilakixki baina orain ezin dut aldatu. Beste bat kategorian eman dezakezu boza. Marlin dela medio banekien proiektu interesgarria zela baina uste nuen oraindik ez zegoela erabiltzeko moduan.


Merkatari-elkarte batek eta banku-erakunde batek txartelen bidezko ordainketa-tasak jaisteko lehen hitzarmena sinatu dute | Consumer\nMerkatari-elkarte batek eta banku-erakunde batek txartelen bidezko ordainketa-tasak jaisteko lehen hitzarmena sinatu dute\nHitzarmenak truke-komisioak %1,25era jaitsi ditu, gaur egun indarrean daudenen erdia.\nKataluniako Jatetxe, Taberna eta Kafetegien Gremioa izan da finantza-erakunde batekin, BBVArekin, akordio bat sinatu duen lehen merkatari-elkartea, finantza-erakundeak txartelarekin ordaintzeagatik kobratzen dituen tasak murrizteko.\nAkordio hori da era horretako lehen ekimena, 4B eta Servired-ek merkatariei kobratzen dizkieten truke-tasak murrizteari uko egin ondoren, Lehiaren Defentsarako Auzitegiaren ebazpena errekurritu eta neurri horren betearazpena geldiarazten dela ulertu ondoren.\nSukaldaritzaren sektoreko merkatariek ordainduko duten tasa berria %1,25ekoa izango da, Espainiako Merkataritza Konfederazioko idazkari nagusi Miguel Ángel Frailek ziurtatu duenez. Komisio hori orain ordaintzen dutena baino dezente txikiagoa da, %2tik %2,5era bitartekoa.\nLehenengo akordio horri beste batzuek ere jarrai diezaiokete; izan ere, merkataritza-sektoreak harremanetan daude bankuekin eta finantza-erakundeekin, % 1,5etik beherako komisioak hitzartzeko. Merkatariek aurreko tasak ez aplikatzeko eskatu dute.\nmerkatariak tasak txartel


28th maiatza 2021 - Asti Leku ikastola\nHome » 2021 » maiatza » 28\nDaily Archives: 28th maiatza 2021\nIgandean, maiatzaren 30ean, 2021eko Ibilaldia ospatuko da Sopelan\nIgande honetan Ibilaldia 2021 ospatuko da Sopelan, bertako Ander Deuna eta Leioako Betiko ikastolek antolatuta. Edizio honetan ez da ibilbiderik egongo, ez janari eta edari zerbitzurik, ez kontzertu erraldoirik… Halere, lau gune nagusi izango dira herrian zehar banatuta, baina gune batetik bestera mugitzea debekatuta egongo da. Erabiltzaileak aukeratu beharko du […]\nAtzo, maiatzaren 27an Asti Lekuko Ohiko Batzar Nagusia egin zen\nAtzo, maiatzaren 27an Asti Lekuko Ohiko Batzar Nagusia egin zen Atzo, ostegunez, Asti Leku Ikastola Kooperatibaren Ohiko Batzar Nagusia burutu zen ikastolan, arratsaldeko zazpietatik bederatzietara bitartean. Bertaratutako bazkideek 2020ko Urteko Txostenaren azalpena jaso eta urte horretako kontuak eta 2021eko aurrekontua onartu zituzten. Horrez gain, Ikastolako Zuzendari Orokorrak Asti Lekuko 2021-2024 […]\nAsti Lekuko 5 ikaslek ohorezko matrikula lortu dute\nAsti Lekuko batxilergoko 2. mailako bost ikaslek ohorezko matrikularekin amaitu dute ikasturtea. Argi dago ikasturte hau ez dela erraza izan inorentzat, are gutxiago ikastolan bukatu eta USE (selektibitatea) azterketa aurrean daukatenentzat. Hala eta guztiz ere, aitortu behar dugu Asti Lekuko ikasleek erraztasunez eta naturaltasunez egokitu direla bizitzea egokitu zaien egoera […]\nEkaineko bilerak Haur Hezkuntzan\nDatorren ikasturtean ikastolan hasi edo etapaz aldatuko diren Haur Hezkuntzako ikasleen gurasoek bilera izango dute ekainean tutoreekin. Haietako batzuk aurrez aurrekoak izango dira (2021-2022 ikasturteko HHko 3 urtekoen gurasoenak) eta beste batzuk bideokonferentziaz egingo dira (2 urtekoen geletan sartuko direnenak eta HH5etik LH1era pasatuko diren familienak).\nPortugaleteko Berbalagun taldekoek egitarau erakargarria prestatu dute ekainerako. Bertan, besteak beste, hilaren 9an San Roke enparantzan izango den Mintzodromoa jasota dago. Animatu zaitezte!


aro | Ordiziako Hitza\nMezuak etiketatuta ‘ aro ’\nUrtarrilaren 31 bitartean entregatu ahal izango dira Mariasun Landa Sarietarako idazlanak. Urtero moduan bi sari banatuko dituzte. Batetik, Emakumezkoen Begirada (emakumeek aurkeztutako lanetan onena) eta Ane Arrieta wrote a new post, Goierriko zenbait alkatek eta zinegotzik Sasieta Mankomunitatearen larraldizko bilera eskatzen dute, on the site Goierriko Hitza 34 minutes ago\nGipuzkoako Odol Emaileen Elkarteak odola emateko deia luzatu die herritarrei. Bihar izango da horretarako aukera, anbulatorioan, 18:00etatik 20:00ak bitarte. Emaile berriak behar direla gogorarazi dute Larraitz Ibaibarriaga wrote a new post, Ondarroako Aurrerak berdinketa baino ezin izan du lortu Touringen aurka, on the site Lea-Artibai eta Mutrikuko Hitza 53 minutes ago\nBanako berdinketa eskuratu du ligako azken jardunaldian Xepe Gallastegiren taldeak, Gasturuk 78. minutuan egindako gol bati esker. Touring eduki zuten aurrean ondarrutarrek, eta lehen minututik bisitariek argi Gaiak\tBereziak\t© Goierriko Hedabideak S.L.


Protestariak erraustegiraino heldu ziren, eta Ertzaintzak bi zutabeetako bati eraso egin zion. (Argazkia: Dani Blanco)\nHerritarrak zuriz jantzita abiatu ziren Zubietako erraustegirako bidea hartzeko.\nAdin guztietako jendez osatutako lehen zutabea behera doa. #zubietamartxa pic.twitter.com/XchQ7d261X\n— Lander Arbelaitz (@larbelaitz) September 23, 2018\nMinutuak aurrera ahala zabaldu dira ertzainek herritar batzuen kontra eduki duten jokabide oldarkorraren albisteak, bertaratutako zenbaitek sare sozialetan ipinitako irudiei esker:\nHerritarrek esku hutsak erakutsiz erantzun diete ertzainen kolpeei:\n— Topatu (@topatu_eus) September 23, 2018\nIndarkeria erabili dute ertzainek; hiru aldiz kargatu dute, bortizki, 2. zutabearen aurka. Martxalari eta kazetari batzuk zauritu dituzte. #zubietamartxa\n— Txintxarri (@txintxarrieus) September 23, 2018


ADECOSE fundazioaren | Fundación Adecose\nAurten, ADECOSEk 2020ko Sari solidarioa eman dio Elikagaien bankuen Espainiako federazioari (FESBAL), egindako gizarte-laguntzagatik. Salbuespenezko inguruabarrak direla eta, ADECOSEk aparteko sari solidarioa eman dio Fundación Madrina-ri, pandemia garaian emakumeei eta familiei zuzendutako “Programa Madre” aitortzeko.\nProiektuak hasten diren tokia\nADECOSE fundazioa irabazi-asmorik gabeko erakundea da. Bertan, prestakuntza-, kultura- eta balio etikoen arloko ekimenak garatzen dira eta sozialki arduratsuak eta jasangarriak diren proiektuak bultzatzen dira.\nOro har, sektore aseguratzaileko profesionalen profesionaltasuna, independentzia eta zerbitzurako bokazioa eta, bereziki, aseguruen eta berraseguruen artekaritzak sustatzea.\nAseguru-sektorearekin zerikusia duten berrikuntza- eta hezkuntza-proiektuak garatzea.\nAseguru-sektorearen ardurapeko postuetan emakumearen ikusgarritasuna sustatzea.\nProposamenak hasten diren tokia\nEraldaketa digitaleko programa.\nErantzukizun sozial korporatiboko\nekimenak bultzatzen ditugu\nADECOSE fundazioak Erantzukizun sozial korporatiboko ekimen ugari garatzen ditu, norberarenak eta sektorearenak, hezkuntzaren, berdintasunaren eta jasangarritasunaren arloan ditugun helburuak bultzatzeko eta lortzeko.\nADECOSE fundazioaren azken berriak\nJarri gurekin harremanetan informazio gehiago eskatzeko\nIzena eta abizenak* Helbide elektronikoa*\naseguru-artekaritzen elkarte liderra


Kutxa Kultur Musika programak sei proposamen aukeratu ditu erresidentzietarako\nKyxo, Julen, Lamiak, Deñe, Txiltxoko eta Tek au Maisinek entsegu lokala, aholkularitza eta promozio kontzertuak izango dituzte urtebetez.\nDirulaguntza jasotzeko talde aukeratuak\nKyxo, Julen, Lamiak, Deñe, Txiltxoko eta Tek au Maisin dira Kutxa Kultur Musika erresidentzia programaren aurtengo deialdian aukeratutako talde eta bakarlariak, Kutxa Fundazioak ohar batean iragarri duenez.\n2022ko edizio honetarako 71 proposamen aurkeztu dituzte, guztiak ere Gipuzkoako artistei dagozkienak. Aukeratutakoek Tabakalerako laugarren solairuan Kutxa Kulturrek duen egoitzan egingo dituzte erresidentziak.\nArte garaikideko Donostiako nazioarteko zentroan, musikariek entsegu lokalak izango dituzte, hainbat kontzertu antolatuko dira urtean zehar eta aholkularitza profesionala eskainiko diete, ezagutarazteko eta trebatzeko.\nAukeratutako batek ere ez du kontratu diskografikorik indarrean, erresidentzian parte hartzeko ezinbesteko baldintza baitzen hori.


Puntuak konektatzen | Martech Zone\nAstelehena, urtarrilaren 21, 2008 Larunbata, urria 17, 2015 Douglas Karr\nProduktu bat saltzen, webgune bat bultzatzen edo zure zerbitzuak merkaturatzen ari zaren ... guztiok hiru puntu ditugu gure sketchpad-ean ... eskuratzea, gauzatzea eta atxikitzea.\nLuzaroan, puntu horietako bakoitza modu independentean maneiatu zen. Puntu bakoitzeko gure sailak ere antolatu genituen:\nSalmenta Saila - erosteko.\nEkoizpen eta Operazio Saila - exekutatzeko.\nBezeroarentzako Arreta Zerbitzua - atxikitzeko.\nPuntu horien funtsezko errendimendu adierazleak, aurrekontuak, hobariak eta kudeaketa bizitza osoa beren siloan igaro zuten liderrei utzi zitzaien. Zenbat eta ikuspuntu eta esperientzia gehiago bideratu, orduan eta gehiago baloratuko dugu haien lidergoa. Pentsa ezazu elkarrizketaren ostean esan zenuen azkeneko aldian ... 'ai, gu besterik ez da behar. Perfektua da egokitzen.\nBaliabidea nola zabaldu pentsatu beharrean, pertsona itxaroteko moduari buruzko itxaropena garatu duzu!\nBertatik bertara ikusi dut eta zu ere bai! Salmentek gogor lan egiten dute eta bezero bikaina da inplementazio prozesuan sinesgarritasuna galtzeko. Lan egiten nuen enpresa batean, salmenta taldeek hilabeteak eta urteak daramatzate bezeroarekin harremanak eraikitzen eta, ondoren, paperak hitz bat bera ere sinatu ondoren ematen dizkigute.\nBezeroarentzako zerbitzua ondorengo pentsamendu gisa sartzen da ... bezeroak haserre daude itxaropenak inoiz bete ez direlako. Bezeroarentzako Arreta Zerbitzua konpainiaren MacGyver da, bobby pinak eta txiklea elkartzen ditu bezeroak pozik egoteko (edo, gutxienez, isilik egon daitezen). Une honetan atxikipena da kontua, merkeagoa baita berriak topatzea mantentzea!\nEkoizpena ez da guztia kontutan hartzen ... bezeroarentzako zerbitzua dela uste dute irrintzi mordoa besterik ez eta salmenta sailak bezeroak behar duenaren ordez daukaguna saltzen egon beharko luke. Laster, denek elkarri oihuka eta oihuka ari dira negozioa egiteko modu bakarra delako.\nKonexioek bidea ematen dute\nKonexioak lantzen hasi behar duzu. Soluzio egokia denbora tarte egokian ezartzeko harremanak menperatu dituen Salmenta talde baten esku-hartzeak desberdintasun guztiak eragin ditzake eta zure enpresako benetako heroiak ere, Bezeroarentzako Arreta Zerbitzua, alferrikakoak izan daitezke.\nZure konpainia Model-T merkatura joan zenetik izan diren sailetako hierarkietan murgilduta egoteko asmoa baduzu, gutxienez funtzionaltasunez partekatzeko, banatzeko, hezteko eta lan egiteko tresnak eskaini. Mugak gainditzen dakiten liderrak kontratatzen al dituzu? Badaukate esperientziarik elkarren patioan? Zure bezeroen arrakasta horren araberakoa da - eta zure negozioa ere bai.\nKasualitatea al da enpresa bateko hazkunderik masiboena startup denean? Ez da beti produktua edo zerbitzua; askotan, taldea batzen duen taldea izaten da. Lan egiten dudan tokian, salmenten zuzendariak askotan laguntzen dit bezeroen agertokiak aztertzen eta konpontzen ... eta egunero biltzen naiz harekin, irtenbideak zer bilatzen duten ondo ulertzeko.\nKontu zuzendaritza taldearekin igarotzen du egun gehiena - bezeroek zer behar duten ulertu dezaten. Denek ez dute eskertzen, baina ziur nago! Gaur gauean nire zuzendari nagusiak laguntza telefonoak zuzendu ditu eta gure laguntza deirik tipikoenetako batekin gelditu da. Niretzat esperientzia hori eskerga da Teknologia zuzendari gisa, pertsonalki egoeraren lekuko izan baita.\nEz nago ziur egongo naizenik elkarren negozioan sartzeari uzten diogunean. Enpresa txiki batean lan egitea gustatzen zait eta gure taldeak oso estuak izatea gustatzen zait. Lurraldea ez zaigu axola, arrakasta besterik ez.\nZure web estrategiak ez dira desberdinak izan behar! Norbait berria zure webgunera etortzen denean, nola agurtuko duzu? Irribarre batekin eta argi markatutako menu sistemarekin? Edo iragarkiz beteriko orrialde batekin eta nabigazio nabarmenik gabe, behar dutenerako bidea emateko? Ba al dago biderik zu aurkitzeko? Zure blogeko orrialde guztiak lurreratze orri bat al dira? Konturatzen zara zure webgunean gertatzen den jende gehienak ez duela hasierako orriaren bidez iristen, ezta?\nZure Ekoizpen Saila (edukia idazten) ari da nor datorren eta nork uzten duen gunetik zentratzen? Konektatu puntuak eta bezero gehiago, bezero hobeak, itxaropen zehatzak dituzten bezeroak ... eta inguruan jarraitzen duten bezeroak eskuratuko dituzu!


Alyson Stoner - Wikipedia, entziklopedia askea.\nAlyson Rae Stoner (Toledo, 1993ko abuztuaren 11 - ) estatubatuar aktorea, dantzaria eta marrazki bizidunen bikoiztalea da.\nToledo (Ohio), 1993ko abuztuaren 11 (26 urte)\nMaumee Valley Country Day School (en)\naktorea, abeslaria, dantzaria, telebista-aktorea, modeloa, zinema aktorea eta ahots-aktorea\nEzaguna egin da Cheaper by the Dozen komedian egindako paperagatik, Steve Martinekin batera. Eminem eta Missy Elliotten bideo-musikal batzuetan ere atera da.\nAlyson Stoner Toledo herrian jaio zen Ohion. O´Connell Dan Studioan, Holland Ohion eta Margaret O´Brien Modeling Studioetan ikasi zuen. 1999. urtean hasi zen antzezten eta Nazioarteko Modelajearena eta Talentu Elkartean sartu zen. Horren ondorioz, sari batzuk lortu zituen modelatzeagatik eta dantzatzeagatik.\n2003an eta 2005ean Cheaper by the Dozen eta Cheaper by the Dozen 2an parte hartu zuen Sarah paperarekin. Serie ezberdinetan parte hartu du ere The Suite Life of Zack & Cody, That's So Raven eta Drake & Josh adibidez.\n2005ean Alyson Stonerrek "Baby It's You" JoJoren kanta moldatu zuen. 2006an Step Up Channing Tatumen papera antzeztu zuen. Disney Channelgo Phineas and Ferb marrazki bizidunetan Isabella pertsonaia doblatzen du.\n2004 Garfield Kid Rat (ahotsa)\n2008 Alice Upside Down Alice\nCamp Rock Caitlyn Gellar\n2010 Step Up 3-D Camille Gage\nCamp Rock 2: The Final Jam Caitlyn Gellar\n2006 Mike's Super Short Show Sally\n2004 Drake & Josh Wendy\nI'm with Her Dylan Cassidy\n2005 The Suite Life of Zack & Cody Max\nThat's So Raven Ally Parker\nLilo & Stitch: The Series Victoria (ahotsa)\n2006 W.I.T.C.H. Lilian\n2007 The Naked Brothers Band Bera\n2007 -egun Phineas and Ferb Isabella (ahotsa) / Jenny (ahotsa)\n2008 Disney Channel Games Bera\n2005 "Baby It's You"\n2008 "Lost & Found"\n2009 "Dancing in the Moonlight"\n"How About Today"\nWikimedia Commonsen badira fitxategi gehiago, gai hau dutenak: Alyson Stoner


Maitasunerako prestaketa - GARA\nDutxatik atera, toallaz ilea apur bat astindu eta gorputza kaleko giro beroak lehor ziezaion joan zen sukaldeko leihora, parean zuen zeru puska zabalari begiratuz zigarroa erre bitartean. Hura zen zita baten aurretik gehien gustatzen zitzaion unea, maitasunerako prestaketa, alegia.\nKrema azalean zehar zabaldu, begiak kohl beltzez margotu, ezpainak kolore apur batez mamitu, zenbait lekutan lurrin tanta batzuk isuri, arropa aukeratu eta deuseztatu eta azkenean norberaren gorputza onartuta hasierakoa jantzi, pitxiak erantsi eta voilá. Maitasunerako prest.\nZenbat denbora zeraman une hori bizi gabe berak ere ez zekien ondo, eta harrituta zebilen ilusioa besterik ez zuela sentitzen ikusita, hasi berria bailitzan, huts egindako harremanek, frustrazioak, bakardadeak eta halakoek sekula hondoratu ez balute bezala. Birjina, buruz eta gorputzez. Polit sentitzen zen prestaketaren emaitzarekin, baina bazekien distira ez ziola horrek ematen, ahaleginik barik ateratzen zitzaion irribarreak baizik, bere buruari irabazi izanaren garaipenak.\nIzan ere, gau hura betetako erronka baten ondorioa izango zen. Izan zitekeen gau zoragarria, edo porrot hutsa; litekeena zen dezepzioak jota itzultzea etxera edo izandako sentsazioak egiaztatuta muxuz bustita lo hartzea, edo besterik gabe beste lagun bat egitea. Eta, ondo pentsatuta, hori ere ez legoke batere txarto, izan ere, ez zuen inoiz ere gizonezko lagunik izan. Interesgarria izan zitekeen, zergatik ez.\nHala ere, ezpainak beldurrik gabe margotu bitartean, argi utzi zion ispiluko irudiari berak sedukzioa nahi zuela, ez lagun berri eta interesgarririk, baizik eta berotasuna, lizunkeria eta aho haren dastatzea. Eta ez zuela utziko segurtasun ezak, barregarri geratzeko izuak eta lehen urratsa gizonak eman beharrekoa delako ideia absurduak horrainoko bidea izorra ziezaioten. Nahikoa barne borroka jasan behar izan zuen gizon harengana hurbildu eta gustuko zuela esateko, horrela, itzulingururik eman eta inolako aitzakiarik bilatu barik.\nGezurra bazirudien ere, hura izan zen aurrea hartu eta norbaiti erakarri egiten zuela aitortzen zion lehen aldia. Aldeko jakin-minez betetako gizon haren zenbait begirada, agur eta «gaur oso polita zaude» bat baino ez zituen, eta gainera, lagunen hitzetan, ez zen gauza handirik, emakume guztiekin omen zen-eta hain adeitsu. Berari bost axola, baina beste emakumeengan ere eragin hura izaten ote zuen, barnea dantzan jarri ez ezik, lotsak, beldurrak eta txorakeriak ahaztu eta naturaltasunez jokaraztekoa ere. Egun batean ez zuela bere bizitzan gauzak gerta zitezen itxaroteko gogo gehiagorik erabaki eta zuzenean joan zitzaion esan beharrekoak esatera, azken finean, zer zen gerta ziezaiokeen okerrena? Ezezkoa jasotzea? Bada, hori ere ikasi beharko zuen onartzen, jokatu nahi bazuen.\nEta nahi zuen, lehen aldiz bizitzan jokalari sentituta. Ilea azken aldiz astindu, kondoi pare bat hartu eta udako gau ahaztezin baten bila abiatu zen umekeriak eta emakume pasiboaren plantak zaborrean utzita.


Benac (Ariège) - Wikipedia, entziklopedia askea.\nPaul CAYROL (2014-2020)\n42° 57′ 18″ N, 1° 31′ 54″ E / 42.955°N,1.5316666666667°E / 42.955; 1.5316666666667Koordenatuak: 42° 57′ 18″ N, 1° 31′ 54″ E / 42.955°N,1.5316666666667°E / 42.955; 1.5316666666667\nBenac (Ariège) (Frantzia)\nBenac (Ariège) (Okzitania)\nBrassac, Saint-Pierre-de-Rivière eta Serres-sur-Arget\nBenac (okzitanieraz Benac, frantsesez eta ofizialki: Bénac) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 179 biztanle zituen.\n2007an Bénac udalerrian erroldatutako biztanleak 187 ziren. Familiak 84 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 30 seme-alabarik gabeko familiak ziren, 25 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 120 etxebizitza zeuden, 80 familiaren etxebizitza nagusia ziren, 37 bigarren erresidentzia ziren eta 2 hutsik zeuden. 112 etxeak ziren eta 7 apartamentuak ziren. 80 etxebizitza nagusietatik 60 bere jabearen bizilekua ziren, 18 alokairuan okupaturik zeuden eta 2 doan lagata zeuden; 4 etxek bi gela zituzten, 16 etxek hiru zituzten, 21 etxek lau zituzten eta 39 etxek bost zituzten. 62 etxek euren parking plaza propioa zuten azpian. 35 etxetan ibilgailu bat zegoen eta 43 etxetan bat baino gehiago zituzten.\n2007an lan egiteko adina zuten pertsonak 123 ziren, horien artean 84 aktiboak ziren eta 39 inaktiboak ziren. 84 pertsona aktiboetatik 71 lanean zeuden (39 gizon eta 32 emakume) eta 12 langabezian zeuden (7 gizon eta 5 emakume). 39 pertsona inaktiboetatik 24 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.\n2009an Bénac udalerrian 75 unitate fiskal zeuden, 173 pertsonek osaturik. Pertsona bakoitzeko diru-sarrera fiskalaren mediana urteko 17.504 euro zen.\n2007an zeuden 9 komertzioetatik, 2 erauzte enpresak ziren, 1 janari enpresa zen, 1 eraikuntza enpresa zen, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Bénac udalerrian 3 nekazaritza-ustiategi zeuden.\nBrassac (1,1 km)\nSerres-sur-Arget (1,8 km)\nSaint-Pierre-de-Rivière (2,4 km)\nBurret (4,0 km)\nSaint-Martin-de-Caralp (4,2 km)\nAlzen (5,9 km)\nMultimedia: Bénac (Ariège)\nOrriaren azken aldaketa: 28 abendua 2019, 16:52.


Dimorfotecaren beharrak, margaritaren lehengusu-ahizpa bat | Consumer\nDimorfotecaren beharrak, margaritaren lehengusu-ahizpa bat\nUr gutxi behar du, eguzkia, eta zuzeneko esposizioa.\nEgia da ikerketak eta probek askotariko koloretako margariten hibridoak ekarri dituztela, baina egia da, halaber, landare horien antzeko forma duten landare guztiek mota askotakoak izan behar dutela.\nDimorfoteka bat, dimorphoteka, ikustean sor daiteke nahasmendu hori, bere loreen itxura margaritaren oso antzekoa baita, erdigunea petaloak baino ilunagoa baita, oso ugariak baitira eta espektro kromatiko zabala hartzen baitute. Zuria, arrosa, fuksia, horia edo laranja ohiko koloreak dira. Lore ederrak udaberriko azken hilabeteetan eta udan agertzen dira.\nLandare belarkara hau, bere lehengusu-ahizpak margarita bezala, konposatuen taldekoa ere bada. Hosto iraunkor eta urteko barietateak daude, eta morfologiaren ezaugarri nagusiak dira zenbait zurtoinetan multzokatuta egotea eta hostotza luze eta horzduna izatea.\nDimorfotekak landatzeko asmoa izanez gero, komeni da jakitea udaberri edo udazkeneko lehen asteetan dela garairik onena. Hori bai, komeni da ondo drainatutako lur batean landatzea, behar bezala erauzita eta, ahal bada, aldez aurretik ordainduta. Landatu eta hurrengo egunetan ur ugari ematea komeni da, baina lehenengo hiru asteak igaro ondoren ur gutxi bota beharko da. Litro laurden bat 20 egunean behin.\nHorrelako landareak kokatuko diren bankala planifikatzen ari direnean, kontuan hartu behar da landatzean 25 zentimetro utzi behar direla ale batetik bestera. Kokalekurik onena eguzkia izatea eta eguzkiarekiko zuzeneko esposizioa bermatzea izango da.\nEguzkiaren behar handiak, behar duen ur-eskasiak eta hezetasun-maila txikiko klima leunak Afrikako hegoaldeko eskualdeetan dagoen dimorfotekaren jatorria azalduko luke.\ndimorfoteka hermana-eu margarita-eu prima-eu ura


Ondorioek konponbide zailak izango dituztela gaineratu du Ezenarrok\nOrdiziako alkatearen esanetan ez berak ezta udalak ere ez du bere gain hartuko erabaki honek eragin lezakeen kalterik.\nGaur goizean hauteskundeen inguruan eginiko bileran kezka agertu du Adur Ezenarro Ordiziako alkateak (EH Bildu) egun horretarako. Bai Osasun Sailburu Nekane Murgari, baita Hauteskunde Batzordeari ere erabakiarekin bat egiten ez duela esanda, Ordiziako udala ez da gerta daitekeen inolako kalteren arduradun izango Ezenarroren esanetan.\nHauteskunde egunera begira jarraitzen du udaleko alderdi politikoak eta Tolosako hauteskunde batzordearekin ere harremanetan jarri dira, igandean etxean bakarturik egon behar dutenen boto eskubidea nola bermatuko den argitzeko. Erabakiaren egun honetan ere, osasun berme guztiekin burutzeko aukera izango den zalantza da oraindik nagusi Ordiziarren artean.\nOsasun Sailburu Murgaren hitzetan, etxean bakartuta daudenek beraien botoa ematera joateko aukera izango dutela gaineratu du gaur goizean Zumarragako Hospitalearen aurrean eskainitako prentsaurrekoan. Betiere, segurtasun neurri zorrotzak hartzea derrigorrezkoa izango dutela gaineratu du honek; musukoa eta gutxieneko distantzia soziala bermatuz gainerakoekin. Badira ordea botoa emako aukera izango ez luketenak ere; azken egunetako probetan positibo eman dutenak izango lirateke hauek.\nHau ikusita, Adur Ezenarroren alderdia desadostasunera joan da. Azpimarratu duenez; ez berak, ezta udalak ere ez du bere gain hartuko eragin ditzakeen kalteak. Igandea egutegian kolore ilunez ikusten du Ordiziako udalak eta herriak, baina bitartean herritar guztiei zentzuz jokatzen jarraitzeko eta musukoa janzteko nahiz beharrezko diren gainerako prebentzioak betetzen jarraitzeko deia egin dute.\n#Ataun #Irratia #AtaunIrratia #Albistea #Gizartea #Politika #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Goierri #Ordizia #Deseskalatzea #Normaltasunberria #NekaneMurga #PCR #AdurEzenarro #OrdiziakoUdala #EHBildu #Hauteskundeak #Botoa #Zumarraga


Ekonomia sustatzera 450.000 euro bideratuko ditu Azpeitiko Udalak - Azpeitia - uztarria.eus\nEkonomia sustatzera 450.000 euro bideratuko ditu Azpeitiko Udalak\nAnartz Izagirre 2022-06-08 15:45\nLeire Goenaga eta Nagore Alkorta, plazan, babes sozialerako eta ekonomikorako neurrien liburuxkarekin. (Anartz Izagirre)\nLau laguntza lerro izango dira, eta horietatik zati handiena industria proiektuetara bideratuko dute: 310.000 euro. Aurten, berrikuntza modura, Alde Zaharrean lokal huts bat martxan jartzeagatik urtean 3.000 euro arteko dirulaguntza emango dute, lokala ireki eta hurrengo bost urteetan alokairua ordaintzeko. Horrez gain, sektoreko gremioei eta garraiolariei ere laguntzak emango dizkiete. Urriaren 31 bitartean egin ahal izango dira eskaerak.\nDuela aste batzuk, herritarren babes sozialerako eta ekonomikorako 11 laguntza-lerro aurkeztu zituen Azpeitiko Udalak, eta gaur, asteazkena, ekonomia sustapenerako dirulaguntzen xehetasunak azaldu dituzte Nagore Alkorta alkateak eta Leire Goenaga Ogasun batzordeburuak. Alkortak adierazi duenez, 2022ko udal aurrekontuetan 300.000 euroko diru partida zuten zehaztuta ekonomia sustatzeko, baina ordutik gauzak "asko" aldatu direla azaldu alkateak, eta, azkenean, 150.000 euro gehiago bideratuko dituzte zeregin horretara: guztira, 450.000 euro. "Bizi dugun egoera honen aurrean laguntza horiek indartzeko apustua egin dugu, ikusi baitugu hilabete gutxitan gauzak asko aldatu direla. Materialen prezioaren igoerak eta energia krisiak sekulako eragina izan dute norbanakoengan eta ehun ekonomikoan".\nLaguntza horiek osatzeko orduan "sektoreen arteko oreka" mantentzen saiatu direla nabarmendu du alkateak, herriko "sare ekonomikoa" osatzen duten eragile guztiek laguntza horiek eskuratzeko aukera izan dezaten. Dena den, ekonomia sustatzeko laguntzen "ardatza industria" dela azaldu du Alkortak.\nLau laguntza lerro\nGoenagak ekonomia sustatzeko laguntzen xehetasunak azaldu ditu aurkezpenean, eta, guztira, lau lerro izango dira. Lerro horietako batean, zerbitzuetara eta lehen sektorera bideratutako laguntzak izango dira —100.000 euro—. Zerbitzuenean, bereziki, Ticket Bai sistema ezartzeko laguntza ekonomikoa eskainiko dute, eta hori euskaraz ezartzen bada, %25 gehiago jasoko dute onuradunek. Lerro horretako laguntzen helburua, besteak beste, dauden jarduerak "lehiakorragoak eta berritzaileagoak" izatea da, baita lehen sektorean jarduera berriak ezartzea eta eskualdaketak bultzatzea ere: "Badakigu lehen sektorean arazo handiak daudela jubilazioengatik, baita zerbitzuen sektorean ere, ez baitago jarraipenik jarduera horietan. Eskualdaketa horietarako erraztasunak eta laguntzak eman nahi ditugu", azaldu du Goenagak.\nEra berean, energia berriztagarrien eta efizientzia energetikoaren arloan egiten diren inbertsioak laguntzea ere badu xede erakundeak; besteak beste, auditoretzak egitea, kontsumoa jaisteko inbertsioak egitea eta abar diruz lagunduko dituzte. Horrez gain, aurten berrikuntza moduan, Alde Zaharreko lokal hutsak martxan jartzen dituztenei alokairua ordaintzeko laguntza emango diete. Lokala ireki eta hurrengo bost urteetan jasoko lukete laguntza hori onuradunek, urtean 3.000 euro inguru gehienez. Goenagak nabarmendu duenez, laguntza hori jasotzeko ez dago negozio berria eduki beharrik.\nBestalde, industria proiektuetara bideratuko dute partidaren zati handiena; hain zuzen ere, guztira, 310.000 euro eskainiko dituzte industria proiektu estrategikoetarako eta berritzaileetarako nahiz sektoreko gremioei eta garraiolariei laguntzeko. Lerro horretan eraikuntza sektoreko enpresa txikiei eta ertainei bideratutako laguntza eskaintzea da gakoetako bat: iturginei, arotzei, elektrikariei... Horien lehiakortasuna bultzatzea izango da helburuetako bat. "Egia da horien inbertsioak ez direla enpresa industrialek egiten dituzten inbertsioen adinakoak, baina diruz lagunduko dira instalazioak egokitzeko lanak, digitalizazioa bultzatzekoak...". Horrez gain, garraiolariei eskainiko dieten laguntzan ere egin du azpimarra Ogasun batzordeburuak: "Garraiolarien gastuetan sekulako igoera izan da, eta sektoreko autonomoei eta hogei langiletik beherako enpresei 1.500 euroko laguntza zuzena emango zaie". Horretarako, hainbat baldintza bete beharko dituzte onuradunek; esaterako, urtarriletik ekainera bitartean 5.000 eurotik gorako erregai kontsumoa justifikatu beharko dute.\nEkintzailetasuna eta langabetuen kontratazioa\nEkonomia sustazeko laguntzen beste bi lerroak, berriz, ekintzailetzara eta langabetuen kontrataziora egongo dira bideratuta. Ekintzailetasuna sustatzera 65.000 euro bideratuko dituzte, eta helburua da "ideia berriak dituztenei" laguntza eskaintzea negozioa martxan jarri ahal izateko. Gainera, jarduerak "izaera soziala" badu edo kooperatiba bada, 5.000 euro gehiago jasoko dituzte onuradunek.\nLangabetuak kontratatzeko laguntzetarako, berriz, 75.000 euroko diru partida dute aurreikusita. Alkateak nabarmendu duenez, %7,3 da herriko langabezia tasa —Gipuzkoaren eta EAEren batez bestekoaren azpitik—, baina desberdintasun handia dago emakumeen eta gizonen artean. Izan ere, %5,2 da gizonen langabezia tasa, eta %9,7 emakumeena; hau da, lau puntutik gorako aldea dago bataren eta bestearen artean. Langabeziari aurre egiteko, beraz, lanik gabe daudenen kontratazioa diruz lagunduko du udalak, eta hori kalkulatzeko aintzat hartuko dute nolakoa den kontratua —aldi baterakoa, mugagabea, lanaldi osokoa edo zati batekoa...—. Esaterako, formakuntza eta praktiketako kontratuengatik %25 gutxiago jasoko dute enpresek.\nEmakumeen eta gizonen arteko langabeziaren arrakalari aurre egiteko, berriz, %25 igoko da laguntza industria sektorean emakumeak kontratatzen badira. Era berean, 45 urtetik gorako pertsonen kontratazioa ere %25 gehiago ordainduko da, horien lan merkaturatzea bultzatzeko xedez.\nDirulaguntza deialdia Gipuzkoako Aldizkari Ofizialean (GAO) argitaratzen den unetik aukera izango da eskaerak aurkezteko. Izapideak egiteko azken eguna urriaren 31 izango da.


Highlights 2021 | BIME PRO\nBIME PRO HIGHLIGHTS 2021\nBIME PRO ZENBATEKOTAN\nHauek izan ziren azken edizioko hizlari aipagarrienak.\nSinger & Songwritter\nMusika Edizioaren Kongresua\nEspainiako Musika Editoreen Elkarteak (AEDEM) “Aldaketak eta erronka berriak digitalizazioaren testuinguruan” izenburupean antolatu zuen aurten Musika Edizioaren Lehen Kongresua. Hausnarketarako eta elkarbizitzarako gune bat, aurreko topaketetan sartu ez diren diskurtso berriak ezagutzeko. Kongresuak musika editoreak gaur egun betetzen duen eginkizunari buruz hausnartzeko, ikus-entzunezko baliabideetan duen funtzioa definitzeko eta balio-kateko aktoreen arteko elkarrizketa sustatzeko balio izan zuen, besteak beste.\n2021ean, BIME PROk gune bat sortu zuen, aukera-berdintasunean oinarritutako industria baten alde borrokatzen duten nazioko eta nazioarteko ekimen nagusiak biltzeko, ekimen horien oihartzuna handitzeko eta helburu komun baten alde lan egiten jarraitzeko. Music Equality Forum, MIM, Keychange, shesaid.so, Ruidosa, We Are Equals, Femnøise eta MUSAP bezalako elkarteen lehen proiektu komuna bihurtu zen. Panelek, workshopek eta beste jarduera berezi batzuek osatutako zikloa.\nLehen aldiz, musikaren eta telebistako fikzioaren industriak proiektu komun batean batu ziren bi munduetako talenturik onenak sustatzeko. Horrela, BIME pro eta Conecta Fiction taldeek “Pitch Music Series” aurkeztu zuten. Fikziozko telesailetan musikak duen garrantzia aitortzeko, industria biak inoiz baino lotuago dauden honetan, nazioarteko deialdi bat egin genuen, garapenaren hasierako prozesutik musikaren jatorrizko erabileragatik nabarmentzen diren proiektuak saritzeko.\nMusikako eta telebistako profesionalek osatutako Argitalpen Batzordeak 6 serie-proiektu hautatu zituen Conecta Fiction azokan aurkezteko. Lehen pitch saio baten ondoren, Batzordeak 3 proiektu aukeratu zituen, eta Bilboko BIMEren bihotzean finalera pasatu ziren.\nIRABAZLEA: “Chapa Discos”, Eduardo Torallas y Manuel Gancedo.\n2021ean, Premios Fest gogoz itzuli zen, baina, batez ere, gure sektorearekiko esker onez eta harrotasunez. Horregatik, edizio berezi batean, Espainian egiten diren Musika Jaialdien garapenaren eta arrakastaren alde lan egiten duten enpresak eta profesionalak ordezkatzeaz arduratzen diren elkarteen lana aintzatetsi eta balioetsi zen. Elkarte horiek azkeneraino borrokatu dira ordezkatzen duten lanbidearekiko errespetua eta babesa emateko. Ohorezko izaerarekin, Premios Fest-ek Espainiako jaialdien sektoreko industriaren ordezkari nagusiak bildu eta aintzatetsi zituen BIME PRO-ren bederatzigarren edizioan.\nSimpatía por la Industria Musical - Podcast-aren 100. Saioaren zuzeneko grabazioa\nDuela bi urte baino gehiagotik, Carlos Galán Subterfuge Recordseko CEOak mikrofonoen aurrean eseri ditu hemengo eta LATAMeko musika-industriako pertsona garrantzitsuak. Konpainietako presidenteak, sustatzaileak, managerrak, editoreak edo musika-kazetariak, musikaren negozioaren azken 50 urteak, bilakaera eta eraldaketa ulertzeko ezinbestekoa den soinu-entziklopedia moduko bat sortuz, errotik ikertuz. 100. atala ospatzeko, programa berezi bat antolatu zen, benetako hiru totemekin: Rosa Lagarrigue, Gay Mercader eta Diego A. Manrique.\nFARO aliantzaren aurkezpena\nFaro, Iberoamerikako musika eta kultura baliabideen aliantza, 2020ko irailean sortu zen, pandemia betean, eskualdeko erreferentzia bihurtzeko. Ahaleginak batuz, sinergiak sortuz eta akordioak ezarriz, eskualdeko sorkuntzaren eta sortzaileen zabalkundea eta ikusgarritasuna bultzatu nahi ditu. Horrela, BIME Pron egingo den aurkezpenean Faroren helburu, jarduera eta proiektuez hitz egingo da, gaur egun bederatzi herrialdetako hamar hedabidek osatzen duten ezaugarri horiek dituen lehen proiektua. Faro: indie Hoy (Argentina), Indierocks! (Mexiko), Magazine am: PM (Kuba), Mondo Sonoro (Espainia), Piiila (Uruguai), POTQ (Txile), Rock Achorao ‘(Peru), Scream & Yell (Brasil), Shock (Kolonbia) eta Zona de Obras (Espainia).\nPremios MIN aurkezpena\nNafarroako Live Music! Koktelean iragarri eta aurkeztu zen MIN-sarien XIV. edizioa. 2021eko adibideari jarraituz (Burgos izan zuen operazio-gune), datorren urtean Iruñeko Navarra Arena izango da horien egoitza. Musika Independentearen hitzordua 2022ko apirilaren 27an, asteazkena, izango da, eta 3.000 lagunentzako lekua izango du.\nHitzaldi eta mahai-inguru aipagarriak\nEtxe hau nik neuk egin nuen, maitasunez eta sakrifizioz. Bertan behera botako dugu! Etxean jokatzen duen musika kolonbiarra, erronkak eta lorpenak.\nM3 Music artisten agentzia independente eta kolonbiarra da, eta arrakastatsuenetako eta jasangarrienetako bat izatea lortu du; besteak beste, Bomba Estéreo-ren talentua esportatzearen erantzule da. Agentziaren sortzaileetako bat eta CEOa den Camila Saravia eta Management eta Negozio Berrien zuzendaria den Daniel Zawadzki solasean jarriko ditugu José Fajardorekin, Madrilgo kazetaria, El Mundo egunkariko berriemailea eta Gladys Palmera-ko kidea da.\nHizlariak: Li Saumet, Simón Mejía, Camila Saravia, Daniel Zawadzki, José Fajardo\nA conversation with...Fabio Acosta\nJ. Balvin-en arrakasta, gertaera garrantzitsuenak eta marka bideratzen ditu Fabio Acosta-k eta, oraingoan, Kolonbiako pop irratiko ahots ezagunenetako batekin elkarrizketan jarriko dugu: Alejandro Marín; musikaren arloko figura, industria eta joerei buruzko Kolonbiako podcast entzunena eta ikusiena sortu du, eta Historia secreta de la música (Planeta argitaletxea) liburua ere idatzi du.\nHizlariak: Fabio Acosta, Alejandro Marín.\nA conversation with...Raphael\nRaphael-en berebiziko ibilbidearen hasiera Eurovisión jaialdian izan zen, Espainiaren ordezkari izan baitzen eta, horren ondoren, mundu osoan kontzertuak ematera iritsi da, abesti ezagunenak interpretatuz. Sari garrantzitsuak jaso ditu: urrezko 335 disko eta platinozko 50 disko. Haren abestiek milioika salmenta eta streaming lortu dituzte, zeren entzuleria behin eta berriz berritu duen artistarik izan baldin bada, hori Raphael baita. Aitona-amonetatik bilobetara, klasikoetatik rockzaleetara… Nor ez da hunkitu Raphael-en ahots handiarekin? Haren legatua ondare nazionala da, eta artista gazteagoen ibilbidea garatzeko funtsezkoa izan da, Raphael-en arrakastak eta talentuak utzitako arrastoari jarraikiz.\nHizlariak: Raphael, Leyre Guerrero.\nArtistak mapan kokatzen. Hainbat garapen-eredu Latinoamerikan.\nMusika kudeatzen duten nazioko eta eskualdeko erakundeak ugari dira, eta bakoitzaren helburuak eta lan egiteko moduak desberdinak dira, baina guztiek ere badute helburu komun bat: artistei eta musikaren arloko profesionalei ibilbidean aurrera egiten laguntzea, lurralde barruan nahiz kanpoan. Argentinako Inamu, Chilemúsica, Kolonbiako Kultura Ministerioa eta Kubako Musikaren Institutua dira, besteak beste, talentu artistikoaren eta musika-industriaren garapenaren alde egindako lanaren adierazgarri; hitzaldi honetan, nola lan egiten duten azalduko digute lehen pertsonan, zeintzuk diren haien helburuak eta etorkizuneko asmoak, eta artista eta profesionalak nola baliatzen diren haien baliabideez eta laguntzaz musika-proiektuak are gehiago garatzeko.\nHizlariak: Arkaitz Villar, Francisca Sandoval, Diego Boris Macciocco, Indira Fajardo, Leydi Higidio.\nTAILERRA: Nazioarteko bira bat diseinatzen\nBira baterako ideia bat gauzatuko duen lantaldea eta azpiegitura diseinatzea. Hasiera-hasieratik: Sormenezko ideiei forma ematea, prozesuan gakoak diren eragileak, artistari eta managementari aurkeztea, organigrama desberdinak bira baten lantaldeko kideentzat. Aurrekontua egitea eta pertsona egokiak kontratatzea. Bira baten eszenario guztiak moduluka diseinatzea.\nHizlaria: Agustín Boffi\nA conversation with...Mala Rodríguez\nMundu osoan egin da ezagun Mala Rodríguez bere parerik gabeko estiloagatik, agertokian duen bizitasunagatik eta letra irmoak egiteagatik, eta hip-hop estiloko artista errespetatuenetako bat izatea lortu du. Haren katalogoa erreferentzia bihurtu da generoan, Espainian ez ezik, Estatu Batuetan, Puerto Ricon eta Latinoamerika osoan ere. Musika urbanoari dagokionez, “Disko onenaren” eta “Abesti onenaren” Latin Grammy saria irabazi duen emakume bakarra eta lehena da.\nHizlariak: Mala Rodríguez, Julio Leiva.\nHelburu bera, era desberdinak: lankidetza globalerantz genero-berdintasunaren aldeko borrokan\nBadira urte batzuk musikaren industrian genero-arrakala ikusgai egiteko eta murrizteko kezka areagotzen ari dena. Nazioarteko lankidetzako proiektu, talde eta kolektiboek bat egiten dute ekosistema batean, eta ardatz nagusi hau du: emakumeek agertokiaren gainean eta azpian ordezkaritza handiagoa izan dezatela sustatzea eta bultzatzea, industriaren barruan egiten diren mota guztietako eginkizunetan. Saio honetan, berdintasunaren aldeko borrokan diharduten Estatuko eta nazioarteko 5 erakundetako ordezkariak bilduko ditugu lehen aldiz, haien esperientziak partekatu ditzaten, lankidetzaren erronkak aztertu ditzaten, eta BIME PROtik elkarlaneko etorkizun baterako ideiak eta ikuspegiak planteatuko ditugu.\nHizlariak: Natalia San Juan, Ludovic Assémat, Carmen Zapata, Mia Ternström, Camila González.\nA conversation with...Shirley Manson\nShirley Manson musikari ezaguna rock alternatiboko Garbage taldeko abeslari solista eta konpositorea da. Taldeak 17 milioi disko saldu ditu, guztira, eta mundu osoko erreferente izatera iritsi da, zuzeneko showei dagokienez. Gaur egun, laurogeita hamarreko hamarkadan sortutako rock alternatiboko talde garrantzitsuenetako bat da oraindik ere, eragin handienetakoa duena. Izan ere, Shirley-ren eragina izan dutela onartu dute gaur egungo pop izar handi gehientsuenek: besteak beste, Katy Perry, Lady Gaga, Florence Welch, Rina Sawayama edo Olivia Rodrigok.\nHizlariak: Shirley Manson, Johann Wald.\nMusikaren sektorean diharduten enpresa teknologikoak\nMusikaren industriak eta, bereziki, grabatutako musikaren industriak iraultza digitalera egokitu behar izan du, eta negozio-eredua aldatu. Konpainia asko desagertu egin ziren, eta beste batzuk sortu, paradigma berri horretara egokituta, parte-hartzaileen arteko oreka eta harremanak aldatuz eta erabiltzaile kopuru handietara iritsiz sorkuntza-industrietan inoiz ikusi gabeko garapen teknologikoen bitartez. Musikaren sektorea aldaketa horietara egokitzeko gai izan da, eta arreta erakartzeko eduki mota ezin hobea dela bihurtu dela esan daiteke. Enpresa teknologiko horiek inbertitzaileen arreta erakartzea lortu dute; inbertitzaile horiek, alde batetik, garapen horietan lagundu dute eta, bestetik, aukera berriak identifikatu dituzte.\nHizlariak: Turo Pekari, John Acquaviva, Gonzalo Pérez.\nTicketerarekin aliantza. Sustatzailearekin harreman eredu berriak\nHizlariak: Santi Sanus, Adriana García-Abril, Camila Peters, Álvaro Ybañez, Char-Lee Mito.\nFolklore espainolaren berpizkundea: tradizioak musika garaikidera itzultzea\nIragana etorkizunaz josita dago. Gero eta musikari gazte gehiagok aldarrikatzen dituzte aberri-tradizioaren soinuak, flamenkoarekin hasi eta Galiziako folklorearekin bukatu, euren proposamen artistikoan konplexurik gabe txertatzeko diskurtso eraberritu eta eguneratu batekin. Paradigma berria ala joera hutsa? Ikasi al dugu, behingoz. lotsatzeari utzi eta geurea duguna balioesten? Kulturaz jabetzea, kapitalismo hutsa, globalizazioa? Rosalía eta C. Tangana izan al ziren bide-aitzindari beste askorentzat? Zer esango luke Camarón-ek honi guztiari buruz? Eta orain, sinbolo nazionalak hain higatuta daudelarik politikagintzaren eraginez, zer esango luke gorri-horiz janzten den Espainiak jotari bat galtzari-eustekoekin ikusiz gero?\nHizlariak: Tomás Crespo, Alan Queipo, Estefanía Serrano, Marta Salicrú, Queralt Lahoz.\nHizlariak: Ralph Simon, Joost Aanen.\nSwipe up: komunikatzeko modu berriak\nPlataforma berriak, formatu berriak, ongi pasarazteko eta ongi pasatzeko modu berriak daude. Jende askok ez du aldaketa horietara egokitzen asmatu, eta komunikazioa eta entretenimendua etengabe bilakaera-prozesuan daudela esan beharrik ere ez dago. Horren adierazgarri da, esaterako, streaming-ak izan duen goraldi garrantzitsua, batik bat, Twicth plataforman edo horren antzekoetan, edo gero eta podcast gehiago sortzen eta entzuten direla. Mahai-inguru honetan hitz egingo duten pertsonek jende askorengana iristea eta jende askorekin komunikatzea lortzen dute, egunero, bakoitzak bere lurraldean, eta estilo eta kode desberdinak erabilita. Formatu eta plataforma hauek iritsi eta gure artean geratuko al dira? Edo berriak sortuko ote dira? Zer eginkizun betetzen dute ikus-entzuleek edukian? Zer eginkizun betetzen du telebista tradizionalak aldaketa horretan? Galdera horiei eta beste askori erantzungo diete adituek.\nHizlariak: Toni Mostazo, Andrea Gumes, Melo Moreno, Klauss Stronk.\nNFT, monitorizazioa eta diru-sarrerak maximizatzeko eredu eta tresna berriak\nMusikaren industriak erritmo bizian egiten du aurrera. Unean uneko eredu eta tresna disruptiboenak aztertuko ditugu.\nHizlariak: Luis Castilla, Álvaro Bourkaib, Jose Torrabadella, Eva Fernández.\nBIME CAMPUS sektoreko profesional handiek hiru egunez ematen duten prestakuntza teoriko eta praktiko intentsiboko zikloa da, musikaren industriaren ezagutzan sakondu eta Atlantikoaren bi aldeetan beste ekintzaile eta profesional batzuekin konexioak sortu nahi dituen edonori zuzendua. Gainera, erronka baten bidez hautatutako 24 ikaslek prestakuntza teoriko-praktikoko aparteko bi egun izan zituzten, programa teoriko eta praktikoaren barruan.\n% 75EK CAMPUSAK MUSIKA-MERKATUAN SARTZEN LAGUNTZEN DUELA IRIZTEN DU\nBIME PRO Startup Competition-en 8. edizioan, musikaren industriako startup onenak saritu eta sustatu genituen berriro. Edizio honetan, berrikuntza gisa, BIME Bogota 2022ri eta South Summit Madrid-i Trade Mission saria emateaz gain, Larrosa Music Group saria ere jaso dute, Cristian Larrosarekin, konpainiako CEOarekin, mentoria pertsonalizatuko bi saiotan.\nEra berean, 8 startup finalistek, amaierako pitcharen aurretik, banakako mentoring-programa bat izan zuten industriako hainbat profesionalekin.\nOdisei Musicen helburua musika munduko txoko guztietara helaraztea da, musikariei beren trebetasunak azkarrago eta errazago garatzen lagunduz.\nLARROSA MUSIC GROUP SARIA\nZuzeneko musikaren profesionalei ziurgabetasuna murrizten eta kontzertuek izango duten arrakasta iragartzen laguntzen dien plataforma.\nMusika, jaiak, krisia, drogak, bidaiak, talentua, sexua, hazkundea eta basakeria. Mala Rodríguez, espainierazko raparen erregina eztabaidaezina, mutur hauen artean mugitzen da flamenkoa eta hip hopa Sevillako kaleetan entzun zituenetik. Handik mundura egin zuen jauzia azkarra eta bizia izan zen: Madril, Europa, Kuba, Puerto Rico, Ameriketako Estatu Batuak, inork ez zion aurre egin nahi zuena egingo zuela jakin zuen artista bati.\nBere memorietan, auzotik espainierazko raparen Olinpora eraman zuen bidea idazten du, bere aurretik gizakiak baino ez zeuden mundu baten aurreiritzi guztiak pasatzean. Abenturazko eleberria dirudien ibilbide asaldatua, estudio klandestinoetatik hasi eta gaur egungo musiken Sari Nazionala jasotzera, kiroletako trenetan ibiltzera. Oraindik onena geratzen zaion bidea.\nBi egunetan zehar, Europa eta Latinoamerikako etorkizun handieneko talentuek hiriko areto ikonikoenetako 7 eszenatoki hartu zituzten doako 40 kontzertu baino gehiagoren bidez, mugak gainditu eta hiribilduko publikoa bibrarazteko. Erakusleiho ezin hobea BIME PRO-ren profesionalentzat, eta, aldi berean, aperitibo gustagarria Bilboko ikusleentzat egun batzuk lehenago BIME LIVEn.\nBIME PRO-ren inguruko iritziak\n“BIME PRO-ra etortzea sinestezina da, horrelako jaialdiek eragiten baitute musikaren industria haztea.”.\n“Niri beti gustatzen zait musikaz ulertzen duen jendeaz inguratuta egotea, eta hemen, elkar ulertzen dute.”.\n“BIME-n denok gara berdinak, ez dago eskalafoirik. Industria denok egiten dugu: abeslariak, sustatzaileak, managerrak, komunikabideak… Denok egiten dugu honek funtziona dezan.”\n“BIME-ra joan behar da jendea berriz agurtzeko, ingurune profesional batean, loturak ezartzeko. Filmatzen jarraitzeko eta aliantzak egiten jarraitzeko ezinbesteko hitzorduetako bat da.”


Aizarna.com :: Azaroa 2020\nLuis Txapartegi bigarren sailkatu da Labastidan egin den txapelketan. Emaitza honek hurrengo urtean lehen mailan lehiatzeko aukera ematen dio. Urteak daramatza kirolari honek goi mailan, adinak ez dio ahalmenik murrizten nonbait Aizarnako kirolari trebe honi. Zorionak¡¡¡\nBigarren konfinamendu honetan ugaritu egin dira mendirako irteerak, Santa Engrazia ermitak bisita ugari izan du Azaroan. Hemendik egun garbiarekin ikusten diren paisaiak paregabeak baitira.\n30. baziren gutxienez eta ardi bat jaten ari ziren Endoia gainean, artaldea aldamenean zutelarik. Mobilarekin atera nuen argazkia, besterik ez bai nuen eskuan. Gehiago gerturatzea ere pentsatu nuen, baina kikildu egiten zara putre handi hauen aurrean. Argazkiak ez du kalitaterik, baina unea jasota gelditzen da. Azaroa/10//2020\nLasao errekaren irudi bat udazkenean. 7/11/2020\nAzaroak 7. aizkolari lehiaketako jardunaldi berria jokatu da Arabako MAEZTU udalerrian eta bertan Aizarnako bi kirolari ikusi ditugu lehian. Jagoba Otaegi gaztea harri jasotzen eta Luis Txapartegi beteranoa aizkoran. Telebistatik ikusi genituen biak eta bi Aizarnar kirol maila horretan ikusteak poza ematen duela esan behar, ea luzaro ikusteko aukera izaten dugun. Zorionak biei.\nAzaroak 1. Santu guztien eguna ospatzen dugu eta 2an arimen eguna. Hilerrian ditugun ezagun eta sendiekin oroituaz bertara bisita bat egiteko egunak dira hauek. Egun honetan hilerriak apainduta egoten dira, baina aurten koronabirusa dela eta zailtasunak izango ditugu herritik kanpora ditugunak bisitatzeko. Argazkian, hilerriko panteoiak eta bazterrean bataiatu gabeak lurperatzeko leku berezia.\nGalanperna honen txapelak 25cm neurtzen zituen, tamaina handia perretxiko honentzako. Etumetako pagadian ateratako argazkia.


Euzkadi, 1932-09-27 | Gizartea - Heriotzak | Euzkadi, 1932-10-08\nGizartea - Ezkontzak / Gizartea - Heriotzak / Politika / Politika - Ekitaldiak\nAbertzaletasuna.— Tamala da baña zerbait esatera biartuta aurkitzen naiz. Erri onetan 162 bazkide inguru izango gera Batzokija'n bazkidetuak, eta neu aurrenengo naizela oso gutxi izaten gera Batzokijan batzen geranak. An ikusten ditugunak ezagunak dirade, ba; betikuak. Eta gasteak ¿nun?\nOneik arrazoyakin eta esango dute, ia «Aixerixa»k bere etxian naiko lan eztuan.\nBai naiko lan det, anayak, baña gure ariyuak gure kat¡ltezko zabalkundiak egiten ikusten ditudanian eta gu ezer egin gabe, min artzen det, eta izparringitik zirika asi bear. Gure areriyuak, ere, ba, guk bat-egin eta aberri-aldez lan-egiten ezpadegu, naiko lan emango digute.\nEz uste izan, ba, «ni abertzalia naiz» esan eta «euzko-ikurra» paparrian imiñita ibiltzea aberrija gaizkatuteko naikua danik. ¡Gazteak! Iñoz baño ere lan gogotsubago egin biarrian oraintxe gaude-ta, lan-egin dezagun.\n¿Zer-egin biar degu? Gasteai izan ezik, nori [...]? Zubek, gastiok zerate lan-egin biar dezutenok, eta gabero ezpa-da ere, astian birritan gitxienez Batzokiratu biar zare. Eta an abertzaliaren zeregiñak zeintzuk diran ikasi bear dezute, abertzalea ixatea jolasian ibiltzea bakarrik ezta-ta.\nIzpar baltza.— Gurrutxaga'tar Imanole «Olazarra» basetxeko andera gastia, 46 urtedun zala Goikua'ren besuetan il zan. Goyan bego.\nSei seme-alaba eta senar alarguna utzi dituz. Sendi oni atsekabe aldijan lagun gayakoz.\nOsoro'tar Jonetxu [...] beteko gotzontxuba be donokiratuba da. Guraso atsekabetubai laguntzen dautsegue euren atsekabe aldijan.\nDeba'ra.— Datorren igandian abertzale asko Deba'ratuko dirala uste degu. Ona emen bertan itz-egingo duten izlariak:\nMendizabal'dar Miren andereñuak, euzkeraz.\nGamarra'tar Karmele'k, erderaz.\nErnandorena'tar Kepa'k, euzkeraz.\nOrueta'tar Endika'k, erderaz.\nAuna menditik aruzko emakume abertzale batek be Laburdi, Zuberoa eta Benabarra'ko agur-en bat ekarriko ete-duanekua diote.\nBeraz abertzaleak, igandian, Deba'ra.\nDeun-Mikel Zaindaria.— Mikel Deunaren egunian Gongotzon deunaren Aurrian goxeko saspiretako jaupan batu zan abertzale taldia, bai gixonezko ta bai emakumezko, ixugarria ixan zan.\nOraintxe artu degu bide zuzen-zuzena, eta jarrai daigun aurrera ere oraingo eran.\nPoz larregi ematen dit idazki au egiten ari nazala, eta ezin det aurrera jarraitu.\nJaupa-emolea, Batis'tar Joseba apaiza zan eta txauneskindariak bai ots ederrak atera ere.\nBatzokia, Emakume Abertzale-Batza eta beste batzuk ere euzko-ikurrin margodun oyalez apaindubak aurkitzen ziraden.\nAuxe itxaropen ederra Euzkadi laster azkatuba ikusteko.\nEzkontza.— Ostegunez txadon nagusian bustartu ziran «Aranbeltz» basetxeko Txurruka'tar Miren eta Bastida'tar Joseba Azkoitia'ko «Katalotzako» mutila.\nZorijonak eta luzarorako ixan dedila bustarri ori.


Floreaga ikastetxearen IKT azterketa by Nerea Lorea Eneritz - issuu\nFLOREAGA IKASTETXEAREN IKT AZTERKETA Aztertuko dugun ikastetxea Azkoitiko San Jose de Floreaga ikastetxea da. Ikastetxe hau aukeratu dugu, taldeko bi ikasle azkoitiarrak izateaz gain, horietako bat ikasle ohia delako eta bi urtez bertan egin dituelako praktikak. Hori dela eta, ikastetxeko baliabideak ondo ezagutzen ditu. Azkoitia 1324.urtean Iraurgi izeneko lekuan sortu zen herri euskalduna da. 11.000 biztanle inguru ditu gaur egun eta Urola Kostan aurkitzen da. Floreaga, ikastetxe kontzertatu eta katolikoa da, Salesko San Frantziskoren Elkarteak (Salestarrak) zuzendua. Eskola herrikoia da, herriaren historian eta bizitzan duen eraginarengatik, sortzen duen hezkuntza giroagatik, eta familia eta gazte behartsuenei lehentasuna ematen dielako. EKKS, Erabateko Kalitatezko Kudeaketa Sistema ereduaren arabera antolaturik dago eta â€œDâ€? ereduko euskarazko hezkuntza sistema eskaintzen du. Ikastetxera joan ginen eta ikastetxeko pedagogia zuzendari ohiarekin, gaur egun IKT- ko arduraduna denarekin hitz egiten aritu ginen informazio bila. Esan beharra dago ikastetxe honek orain dela bost urtetik gaur egunera arte, IKT - ren inguruan asko aurreratu duela, ordenagailu gutxi batzuk izatetik, baliabide gehiago izatera iritsi delako, nahiz kantitatean nahiz kalitatean. â€˘\nFloreagak egunero ehundaka lagunek bisitatzen duten webgune bat du. Webgune hori beraiek sortu zuten. Bertan ikus ditzakegu ikastetxe, ikasle eta irakasleen hainbat argazki, ekitaldien bideoak eta orokorrean ikastetxearekin zerikusia duen informazio baliagarria. Bestalde, duela bost urte alderdi pedagogikoa falta zela konturatu ziren eta moodle hezkuntza birtualerako plataformaz baliatuz efloreaga sortu zuten. DBHn soilik erabiltzen da ikasleek baliabide digitalak, bideoak, audioak baita apunteak lortzeko aukera ere izan dezaten, azterketak egin ditzaten, hainbat inkestei erantzun diezaien... Berrikuntza bezala, Educamos erabiltzen hasi dira. Educamos sistema bat da eta bertan gurasoek beraien seme-alaben notak ikus ditzakete, baita beraien asistentzia nolakoa izan den ere. Irakasleen oharrak ikusteko edo beraiek irakasleei oharrak uzteko aukera ere ematen die. Ikasleek ere sistema hau eskuragarri dute euren notak, asistentzia zein irakasleen oharrak ikusi ahal izateko. Irakasleek ere erabilgarri dute beraien ikasleen notak, asistentzia eta oharrak txertatzeko. Sistema honek antolaketa bat eskatzen du: irakasleek eguneratua izan behar dute ikasleen informazio guztia. Horretarako, guraso, irakasle eta ikasle bakoitzak pasahitz bat izango du baina pasahitz hau ikasleei LH 3tik aurrera ematen zaie. Beraz, LH 1 eta LH 2koek ez dute Educamos erabiltzen, beraien gurasoek bai, ordea. Bestalde, ikasleek duten korreoa "gmail" da, baina floreagarako pertsonalizatuta "Google Apps"etik. Korreo hauek LH3tik aurrera ematen diote ikasle bakoitzari. Ikasleen Portatilek badute webcam-a baina ez dute erabiltzen.\nBaliabide hauek erabiltzeko garaian denetik dagoela esan dezakegu. Irakasle batzuk garai bateko sistemekin jarraitzen dute; beste batzuk, aldiz, baliabide berriak erabiltzen dituzte. Batzuk argitaletxeak berak eskaintzen dizkieten baliabideak aprobetxatuz eta beste batzuk beraiek materiala sortuz. IKT-ko arduradunak adibidez, DBH 3 eta 4ko euskarako klaseetarako, berak prestatutako material birtualaren bidez ikasleek aditza lantzen dute. Ahozko azalpenetan ere, power point-a lagungarri gisa erabili ahal dute baina betiere garbi utziz ahozko azalpenak egiteko euskarri bat dela eta ez “txuleta” moduko baliabide bat. Bitxikeria bezala esan, ikasleek DBHn Linux eta Windows sistema eragileak eta beraientzako berariazko programak erabiltzen dituztela eta honek bien ezagutza izateko aukera eskaintzen diela. PROPOSATUTAKO JARDUERAK 1. Jarduera Maila bakoitzeko ikasleek, lehenengo mailakoek izan ezik, urte bat gutxiagoko ikasleei ingurunean landutako gai bat azaldu beharko diete. Horretarako, kontuan hartuz hiruhilabetero inguruneko 3-4 gai ematen dituztela, maila bakoitzeko gelak lau taldetan banatu eta berauek hiruhilabete horretan landutako gai bat aukeratu eta azaldu beharko dute. Gaia, urtebete gazteagoentzako egokitu beharko dute. Aurkezpena egiteko baliabide gisa, power point-a erabili beharko dute baina betiere kontuan izanik euskarri soil bat dela eta ez “txuleta” bat. Baliabide hau aitzakiatzat hartuta, ikasleek power pointak eskaintzen dituen elementu ezberdinak manipulatzen ikasiko dute: irudiak eta soinuak txertatzen, animazioak egiten... Behin power pointa prestatutakoan azalpena web-cam bidez azalduko zaie beste ikasleei. Adibidez, 3, mailako ikasleek 2. mailakoei honako gai hauek azaldu beharko dizkiete: A taldeak: Paisaia B taldeak: Energia C taldeak: Soinua eta argia D taldeak: Espazioa\nMaila bakoitzeko gela bakoitzean talde finkoak egongo dira (A,B,C eta D) eta talde horiek, irakasleak aukeratuko ditu bakoitzaren ezaugarriak kontuan hartuz, oreka bat egon dadin. Azalpenen antolaketa honakoa izango da: 3. mailako A taldeek, 2. mailako A taldeei eman beharko dizkiete azalpenak. 3. mailako B taldeek, 2, mailako B taldeei... Jarduera hauek egin ahal izateko, inguruneko orduak gutxi geratuz gero, informatikako orduak erabiliko dituzte. Gainera, aurkezpen eguna aukeratzeko gela guztiak ados jartzea zaila denez, irakasleek aldez aurretik ordutegi bat adostu eta prestatu beharko dute. Azalpenak ordubetekoak izango direnez talde bakoitzak 15 minutu izango ditu gaia azaltzeko eta hori irakasleak kontrolatuko du. Lehen aipatu dugun bezala, azalpena prestatua izan ondoren web cam-a erabiltzen ikasiko dute. Izan ere, web cam hori arbel digitalari konektatuko zaio ikasleak beraien geletatik mugitu gabe azalpena egin eta gazteagoek entzun eta ikusteko.\nWeb cam-a erabili behar dutenez, web cam-a erabiltzeak izan ditzakeen arriskuez kontzientziatzeko eta arrisku horiek ekiditeko, aldez aurretik irakasleak horren inguruan hitz egingo die ikasleei. 2. Jarduera Informatikako orduak aprobetxatuz, ikasleei blog bat sortzen eta hori erabiltzen irakatsiko zaie. Gela bakoitzak bere blog pertsonalizatua sortuko du eta hura beraiek egindako lan guztiak igotzeko (arte hezkuntzako lanak, musikako bideoak, antzerkiak, idazlanak, ipuinak...) erabiliko dute eta gurasoek lan hauek ikusteaz gain, horiei buruzko iritziak edota proposamenak emateko aukera izango dute. Ikasle beraiek ere iritziak partekatzeko aukera izango dute, betiere, iritzi konstruktiboak eta inor ez iraintzekoak direlarik.\nNerea Jimeno. Lorea Odriozola. Eneritz Perez.\nFloreaga ikastetxearen IKT azterketa\nFloreaga ikastetxera joan ondoren egin genuen IKT-ren azterketa ikusgai uzten dizuegu. Gainera, guk proposatutako bi jarduera jarri ditugu.


Nérigean - Wikipedia, entziklopedia askea.\n44° 50′ 29″ N, 0° 17′ 21″ W / 44.8414°N,0.2892°W / 44.8414; -0.2892Koordenatuak: 44° 50′ 29″ N, 0° 17′ 21″ W / 44.8414°N,0.2892°W / 44.8414; -0.2892\nBaron, Arveyres, Cadarsac, Génissac, Saint-Germain-du-Puch, Saint-Quentin-de-Baron eta Tizac-de-Curton\n423 (%50.3) 416 (%49.5)\nNérigean (frantsesez eta ofizialki: Nérigean) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 882 biztanle zituen.\n2007an Nérigean udalerrian erroldatutako biztanleak 882 ziren. Familiak 338 ziren, horien artean 64 pertsona bakarrekoak ziren (28 bakarrik bizi ziren gizonak eta 36 bakarrik bizi ziren emakumeak), 131 seme-alabarik gabeko familiak ziren, 123 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 361 etxebizitza zeuden, 340 familiaren etxebizitza nagusia ziren, 5 bigarren erresidentzia ziren eta 16 hutsik zeuden. 350 etxeak ziren eta 4 apartamentuak ziren. 340 etxebizitza nagusietatik 273 bere jabearen bizilekua ziren, 52 alokairuan okupaturik zeuden eta 15 doan lagata zeuden; 1ek gela bat zuen, 12 etxek bi zituzten, 47 etxek hiru zituzten, 99 etxek lau zituzten eta 181 etxek bost zituzten. 267 etxek euren parking plaza propioa zuten azpian. 140 etxetan ibilgailu bat zegoen eta 181 etxetan bat baino gehiago zituzten.\nNérigean udalerriko biztanleria-piramidea 2009an .\n2007an lan egiteko adina zuten pertsonak 589 ziren, horien artean 449 aktiboak ziren eta 140 inaktiboak ziren. 449 pertsona aktiboetatik 394 lanean zeuden (212 gizon eta 182 emakume) eta 55 langabezian zeuden (26 gizon eta 29 emakume). 140 pertsona inaktiboetatik 49 erretiraturik zeuden, 39 ikasten zeuden eta 52 "bestelako inaktibo" gisa sailkaturik zeuden.\n2009an Nérigean udalerrian 343 unitate fiskal zeuden, 893 pertsonek osaturik. Pertsona bakoitzeko diru-sarrera fiskalaren mediana urteko 18.981 euro zen.\n2007an zeuden 25 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 5 ibilgailuen saltze eta konpontze enpresak ziren, 2 garraio enpresak ziren, 1 finantziazio enpresa zen, 4 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 autoeskola, 1 igeltseroa, 1 zurgina, 1 iturgina, 2 argiketariak eta 1 higiezinen agentzia.\n2000. urtean Nérigean udalerrian 46 nekazaritza-ustiategi zeuden, 468 hektarea erabiltzen.\nCadarsac (2,2 km)\nGénissac (2,9 km)\nSaint-Germain-du-Puch (3,1 km)\nTizac-de-Curton (3,8 km)\nBNF: 15256354f (data)\nOrriaren azken aldaketa: 14 martxoa 2021, 12:23.


Eskatu aurrekontua linean. Zure kabina ideala 3Dn aholkatzen dizugu eta diseinatu.\nJaso zure kabina zure enpresan edo etxean instalatzeko prest dauden paletetan.\nHemen gaude laguntzeko: + 34 918 307 209\nLineako eta telefono bidezko bezeroarentzako zerbitzua.\nOrdutegia: astelehena - ostirala. 7:3 - XNUMX:XNUMX. CEST\n⚠ Gure zerbitzuen eta produktuen salmenten jarraipena bermatzeko, baita gure langileen eta gure ingurunearen segurtasuna bermatzeko ere, gure konpainiak neurri guztiak hartu ditu Covid-19ren aurkako protokoloetan beharrezkoak diren prozedurak betetzeko. Eragikorrak eta zure esku gaude. Mila esker\n5120 x 3232 mm x 14 15-\n5120 x 3232 mm x 15 16-\nCONCEPT eta DESCRIPTION\nThe eramangarri kabinak Demvox ™ ECO intsonorizatua modular ikerketa eta ahots eta musika-tresnak, ahotsa, musika eta ikus-entzunezko ekoizpen grabazioa, eta, oro har, edozein jarduera hori beharrezkoa da lokal bat eta akustikoki tratatu behar diseinatutako espazioak dira. panel diseinu berezia konfiguragarria elkarrekin zure kabina ideal, plus osagarriak errendimendua optimizatzeko aukera ematen duten ostalari bat osatzeko onartzen eskaintzen dute.\ngela bat edo estudio intsonorizatua behar duzu eta erreforma akustiko bat egin planak izan bada, dagoeneko aditua eta ekonomikoa eta aplikazio irtenbide mota guztientzat abantaila osoa duzu:\nMusika grabaketa eta ekoizpena.\nPraktika, entseguak eta estudioko musikari.\nIkus-entzunezko azterketa musika akademiak, Eskolak eta Soinua.\nIkasketa / Klaseak On-line\nKomunikazioa: telefonoz. komunikazio pribatua.\nIrratidifusioko / Broadcasting.\nIkerketa eta garapena: unibertsitate erakundeak, laborategiak, industria ...\nGelak hornitua bulegoetan, zerbitzariak ...\nGure I + G gure enpresak lifeblood da. Ez dago benetako gure bezeroen beharrak aurreikusten dira, eta egunero non, gure produktu hazten eta bere kalitatea hobetzeko. Gure funtsezko puntu kalitatea eta eraginkortasuna, haiekin bat aplikatuko benetako jabetze ahalbideak merkatuan bidean daude. 100% gure produktuak bermatzen dugu eta gure kabina lortutako oreka harro egon gaitezke. ECO100 The gure super-eraginkorra enblematiko eredua, profesionala standean, praktikan, eta sinestezina prezioan saltzea da.\n1) Lehen modulua instalatu dugu lurzorua da. tapoiak (edo 9 gurpilak aukera hori erosi genituen arabera) idazteko 5 eta horiek irudian ikusten den bezala. modu askotan jar daiteke, hori optimoa dira posizio batzuk nahiz.\n2) modulua jarriko gure kabina instalatzeko, kontratuan berdintzea kontuan hartuta nahi duzun area. lautzeko bat (eskuz edo telefonoz) With bilatzen duten eremua ez da gehiegi aldapatsuak egiaztatzeko, hau kabinako muntaia okerrez bailezakete, eta nabarmen decibel xurgapena galduko.\n3) Behin oinarri azaltzen ditugu, 4 floorboards kokatu ahal izango dugu, ordena koloretako puntu moduloan markatzeko ere.\n4) egindako xaflak osatzen duen barne espazio jartzen dugu 4 base interior solairuan.\n5) dagoeneko kabinako alde txikiagoa jartzea has zaitezke. sleek modulu hasi ginen.\n6) beheko aireztapen modulua instalatzea jarraituko dugu. barruko aireztapen Tapa, ipini prozesuaren amaieran, beharrezkoa da alboko panelak, zorua eta sabaia torlojutuak da geroztik.\n7) Ondoren, jarri modulua zigilua grommet du.\n8) Azkenik, itxi beheko kabinako alboko ate modulua beheko jarriz, kontuan atea ireki eta itxi nahi dugu eskutik hartuta. Argazkian, modulua jarri ditugu, beraz, atea ezkerretik eskuinera irekitzen.\n9) orain ezin dugu kabinan goian jarraitzeko, adibidez, goiko aireztapen barruko estalkia azaldu puntu 6 gisa gabe modulua.\n10) bere modulua ondoko, leuna goiko modulua jarraituko dugu.\n11) eta modulu leihoan. Modulu honek For duten pertsonek ez 2 bateko mugimenduak eta segurua beharrezkoa instalatzeko jasaten bermatzeko. beira hirukoitza oso sendo arren, astunena muntatu (39kg) modulua da.\n12) Azkenik, goiko aldean gora ate modulua panelekin itxi dugu.\n13) dugu orain jarri daiteke sabaia panela kabinan egitura osatzeko. ere jarri fan vivienda mangera batekin outlet kabinan zulo jaistea.\n14) Azkenik, jarri barruko aireztapen panelak, saltoki elektrikoak, hutsak ate-mozketa babesle, indoor LED lanpara eta estalkiak Alfonbra akustikoa.\n15) orain goza dezakezu zure ECO100 erabat funtzionala.\nBOOTHGUARD eta muntaia erraza\nKabinak Demvox bizitzarako produktu, dentsitate handiko materialak eta kalitate eginak dira, eta gogor lan egiteko prestatuta. puntu garrantzitsu batzuk to the intsonorizatua kabina bera gain kontuan hartu, ontzi eta muntaia dira. Beraz, gure pakete sistemaren gain BOOTHGUARD, Ahalegin handia eskaini dugu gure produktuen eramangarritasunari eta muntaiari. ECO eredua guztiz modularra da, paketeek 1200 x 1360 x 1650mm baino gehiago okupatuko ez badituzu jasotzen dituzun laukietan. Bilgarri honen barruan munta ditzakezun kabinaren zatiak aurkituko dituzu muntaiaren eskuliburuaren arabera. Ez duzu 40kg baino zati astunik topatuko eta bi pertsonaren artean muntatzeko gai izango zara, ordubete inguru. Jakina, kabina PDF instrukzio eskuliburu batekin dator.


«Van der Waalsen indar»: berrikuspenen arteko aldeak - Wikipedia, entziklopedia askea.\n«Van der Waalsen indar»: berrikuspenen arteko aldeak\nVan der Waalsen indar (aldatu)\n19:40, 20 urtarrila 2020ko berrikusketa\n11 bytes removed , Duela 1 urte\n→Definizioa: Euskara zuzendu edo argitu\n19:35, 20 urtarrila 2020ko berrikusketa (aldatu)\nAmanu (eztabaida | ekarpenak)\nt (Euskara zuzendu edo argitu)\nHauxe da oraingo bertsioa, 19:40, 20 urtarrila 2020 data duena (aldatu) (desegin)\nt (→Definizioa: Euskara zuzendu edo argitu)\n== Definizioa ==\nVan der Waals-en indarrak molekulen, elementu aske [[diatomiko]]en eta banakako [[atomo]]en arteko behin-behineko erakarpen eta aldarazpenak barne hartzen ditu. Lotura kobalenteak eta lotura ionikoak ez bezala, Van der Waals-en indarrak ez dira egonkorrak, partikulen uneko [[polarizazio (argipena)|polarizazioaren]] ondorioz sortzen baitira. [[Elektroi]]ek ez daukate kokapen finkorik atomo edo molekula bateanmolekulan; haatik, [[mekanika kuantiko]]an oinarritutako probabilitateakprobabilitateen jarraituzarabera banatuta daude. Hori dela eta, gerta daiteke elektroiak modu orekatuan banatuta ez egotea eta haien arteko karga elektrikoak ere orekatuta ez egotea.\nOro har, molekularteko potentzialak molekula-konplexuen kolapsoa eragozten duen alde aldaratzaile bat dauka. Aurrekoaren kontrapisu gisa, alde erakarle bat ere badauka. Azken honek hiru osagai dauzka:\n# Kargen arteko [[elkarrekintza elektrostatiko]]ak (molekula-ioien kasuan), [[dipolo]]en artekoak (inbertsio-zentrorik gabeko molekulen kasuan), kuadrupoloen artean (simetria kubikoa baino baxuagoa daukaten molekula guztien kasuan), eta, oro har, multipolo iraunkorren artean. Elkarrekintza elektrostatikoari [[Willem Hendrik Keesom|Keesom]]-en elkarrekintza edo Keesom-en indarindarra ere deritzo.\n# Bigarren erakarpen-iturria [[Debye-ren indukzio]]a da ("polarizazioa" ere deitzen zaio), hau da, molekula baten multipolo iraunkorraren eta beste molekula baten multipolo induzituaren arteko elkarrekintza. Elkarrekintza hau [[debye]]-tan neurtzen da.\n# Hirugarren erakarpenari [[London-en dispertsio]]a deritzo. [[Gas noble]]ek jasaten duten erakarpen-mota bakarra da, baina edozein molekula-bikotetan agertzen da, beren simetria kontuan hartu gabe.\nZenbait testutan "Van der Waals-en indarindarra" deitzen zaio indar hauen guztien multzo osoari, baina beste batzuetan erakarpen-indarrak soilik adierazteko erabiltzen dute (gainera, Van der Waals-Keesom, Van der Waals-Debye, eta Van der Waals-London indarrak bereizten dira), eta, azkenik, beste batzuetan London-en dispertsio indarra adierazteko soilik erabiltzen da. Beraz, "Van der Waals-en indar" terminoa testu batean aurkitzean, testuaren egilea zein eskolatakoa den kontuan izan behar da.\nVan der Waals-en indar guztiak (gas nobleen atomo biren artean gertatzen direnak salbu) [[anisotropiko]]ak dira, hau da, molekularen orientazio erlatiboaren araberakoak dira. Indukzioa eta dispertsioa erakarleak dira beti, baina elkarrekintza elektrostatikoa molekularen errotazioaren funtzioan aldatzen da, eta erakarlea edo aldaratzailea izan daiteke molekulen kokapenaren arabera.


Mugikorra eskolan, zertarako? | EIBZko liburutegia\nMugikorra eskolan, zertarako?\n2018/09/18 -n liburutegia-kargitaratuta\nMikel Garcia Idiakez / 2018-09-18 / 254 hitz\nEz naiz ni debeku zalea, baina entzun diet ikastolen elkarteko eta eskola publikoko hainbat ordezkariri mugikorrak eskolan debekatu ordez haurrei sakelakoa egoki erabiltzen erakutsi behar zaiela, pedagogikoki tresna bikaina dela eta ikastetxe bakoitzak erabaki beharreko zerbait dela, eta galdera ugari geratu zaizkit airean.\nNola arraio erakutsiko zaie ikasleei mugikorra ongi erabiltzen, helduok (irakasleek barne) ez dugunean ongi erabiltzen, eta mugikorraren ohartarazpenen menpe (batzuetan obsesiboki) bizi garenean? Ikasgai jakinetan baliatzeko tresna interesgarria bada, ezin al da gauza bera egin ikastetxeko ordenagailuak erabiliz? Ala ikasleak erakarri behar horrek, teknologiaren lilurak, harrapatuta gauzka? Ez al da hein batean mugikorra ere batzuen eta besteen arteko desoreka (ekonomiko sozialak) azpimarratzeko eta arrakalak handitzeko modua? Ikastetxe batzuetan ari diren moduan, gelan ez baina jolasorduan (aisialdian) mugikorra erabiltzen uztea ez al da pixka bat tristea, hain juxtu pantailari begira egon ordez elkarrekin jolasteko eta dibertitzeko tartea denean? Zenbateraino da hezigarria mugikorra? Pedagogikoki baino gehiago, ez al dira praktikan bestelako erabilerak nagusituko? Bestelako erabilera horietan, zer da mugikorra egoki erabiltzea, ez al da sakelakoa mezuak bidali eta partekatzeko, lagunekin eta gainerakoekin solastatzeko… alegia ikastorduetatik kanpoko jardunerako? Eta ildo berean, egoki erabiltzen ez al lukete –nagusiki– etxean irakatsi behar? Izan ere, ohiko moduan, eskolatik harago doan gaia da: 8-9 urteko haurrek mugikorra izatea (jaunartzetako opari izarra omen) badu zentzurik?\n15 urtetik beherako ikasleek debekatuta dute mugikorra Ipar Euskal Herriko ikastetxeetan. Hegoaldean, eskola bakoitzaren bizkar geratzen da erabakia eta hala berretsi dute Eusko Jaurlaritzak eta Nafarroako Gobernuak. Afera mahaigaineratu den honetan, baina, agian une aproposa izan daiteke irizpide eta norabide bateratuak finkatzeko, beste gai askotan bezalatsu.\nKategoria Argia astekaria, D eredua, DBH 3. eta 4. mailak, Etika eta Filosofia, Euskara, Hezkuntza, Iritzi testua, Teknologia, etiketak Mikel Garcia Idiakez, Mugikorrak by liburutegia. Gorde lotura.


Getbcon, beacon-etan oinarriturik kirol ekitaldiei buruzko informazioa ematen duen aplikazioa - SPRI\nSPRI » Euskadinnova » Enpresa digitala » Getbcon, beacon-etan oinarriturik kirol ekitaldiei buruzko informazioa ematen duen aplikazioa\nGetbcon, beacon-etan oinarriturik kirol ekitaldiei buruzko informazioa ematen duen aplikazioa\nKirol-, turismo- eta aisialdi-ekitaldietarako Getbcon aplikazioa.\nCEiA-Arabako Enpresa eta Berrikuntza Zentroan kokatutako GetMobileApp enpresak Getbcon aplikazio mugikorra sortu du. Zerbitzu horren bidez ekitaldiei, saltokiei eta aisialdiko jarduerei buruzko informazio eguneratua jaso daiteke smartphone-tan, erabiltzailearen kokapenaren arabera.\nAplikazioak beacon teknologia erabiltzen du informazioa denbora errealean bidaltzeko, eta sektore desberdinetan erabil daitekeen arren, Arabako startup-ak kirol ekitaldien esparruan espezializatzea erabaki du. “Beacon-etan oinarritutako aplikazio gehienak retail sektorera bideratuta daude, baina ikusi dugu baduela potentziala kirol ekitaldien munduan, 25.000 edo 30.000 lagun inguruko publikoa baitu”, azaldu du Eduardo Padillak, GetMobileApps enpresako zuzendari nagusiak eta beacon bidezko mugikortasunean adituak.\nIrailaren 23an lehen proiektu pilotu bat jarri zuten martxan R.C. Celta de Vigo eta F. C. Barcelona futbol taldeen arteko partiduan, eta urrian pilotu gehiago egingo dituzte Bigarren Mailako hainbat partidutan, aplikazioa probatzeko eta futbol kluben artean ezagutzera emateko. Ekitaldi horietan, partidura joan diren eta Getbcon aplikazioa deskargatzen duten pertsonek informazio interesgarria jasoko dute, esaterako, taldeen hamaikakoak, estatistikak eta zelaian gertatzen dena. “Ez ditugu erabiltzaileak saturatu nahi, horregatik bospasei jakinarazpen bidaliko ditugu partidu bakoitzean” azaldu du Eduardo Padillak. Klubetako marketin departamenduekin lankidetzan osatzen da bidaltzen den informazio hori, eta halakorik ez badute ere, edukiak kudeatzeko aukera ematen die enpresak. Negozio-eredua babesleen publizitate ez inbaditzailean oinarritzen da, eta eskaintza zehatzak dituzten saltokiei buruzko informazioan ere bai.\nStartup-a iazko azaroan sortu zen eta Getbcon da bere lehen produktua. Aplikazioa ez dago bakarrik pentsatuta futbol ekitaldietarako; saskibaloi eta hipika topaketetan ere probatu dute, eta turismoaren sektorean erabili ahal izateko egokitzen ari dira orain.


Benidormen | Faroa\n← Ministro ganorabakoa\nAtzo iritsi ginen Benidormera. Goizeko 08:15etan autobusa hartu Bilbon, eta arratsaldeko 18:30ean iritsi ginen hona. Bidaia luzea izan zen, baina erosoa. Nik, behintzat, aprobetxatu nuen astindu ona emateko Enrique Dans-en azken liburuari.\nAutobus geltokian Iñaki eta Maribi genituen zain, gure koinatu-koinatak. Eurenean izango gara egun hauetan. Benidormen sekula egon bakoak gara, eta lehen ezustekoa izan da bertatik bertara ikustea hemengo urbanismo basatia. Dena etxe ikaragarri handiz betea dago, baita hondartza bazterrak ere.\nAtzo Koño kalea bisitatu genuen. Gaur goizean, berriz, gosaldu eta paseatzera, Sartaldeko hondartzan zehar, puntatik puntara. Ondoren, besteak hondartzara joan diren bitartean, ni udal liburutegira etorri naiz Begok erositako netbook txikiarekin. Bertan nabil mezu hau idazten, hemengo wi-fia baliatuta.\nKategoria: Sailkatugabeak Etiketak 2010, aste_santua, benidorm, familia, oporrak. Gorde lotura.\n1 Response to Benidormen\n2010(e)ko martxoaren 30a 14:22\nKoño kalea ala Santo Domingo kalea? Zenbaitek nahastu egiten dituelakoan nago 😀\nOndo pasa eta goraintziak hortik.